
Partea | 
IULIE 


Jake Pritchard era mort. 

Cadavrul său, cald încă, zăcea pe podea în locul 
în care bucătăria deschisă întâlnea livingul, cu un 
nimb de sânge îngroșat în jurul testei zdrobite. Cald 
încă, dar categoric mort. 

Ryan Pearce îngenunche în lichidul lipicios care 
se scursese din rănile groaznice ale lui Jake. Ryan 
strângea telefonul în mâna dreaptă. În stânga ținea 
un obiect greu de sticlă, manjit cu lichide gretoase. 

Ryan era încă acolo, tot în genunchi, tremurând 
și alb la față, când paramedicii dădură buzna pe ușă. 
Aceștia înteleserà imediat că nu mai era nimic de 
făcut pentru bărbatul întins pe jos, cu ochii deja 
sticloși și capul strivit. Așa că își îndreptară atenția 
spre Ryan. 

„Eşti rănit?“ îl întrebară. Ce Dumnezeu se 
petrecuse aici? Când sosise? Ce văzuse, ce auzise? 
Mai fusese și altcineva în casă? Ryan clătină din cap, 
dar nu zise nimic. Părea incapabil să spună ceva, să 
priceapă ce i se întâmplă. 

Paramedicii îi vorbiră cu blândețe. Cu mare grijă, 
unul dintre ei îl ajută să se ridice în picioare, luând 
obiectul de sticlă din mâna lui și vârându-l într-o 
pungă de plastic. La baza acestuia, observă 
paramedicul, era gravat: Jake Pritchard, Cel mai bun 
scenarist debutant, 2012. 

— El e? îl întrebă paramedicul pe Ryan. Acest 
bărbat este Jake Pritchard? 

Ryan încuviintà. 

— Ne poţi spune ceva despre el? De unde îl 
cunoşti? 

În sfârșit, vorbi si Ryan: 

— N-am vrut să-i fac rău, se bâlbâi el, cu dinţii 
clănțănind. Nu l-aș fi rănit niciodată. E cel mai bun 
prieten al meu. E fratele meu. 


Edie dormise iar până târziu. 

Își dădea seama, după unghiul în care pătrundea 
lumina în living, precum și după liniștea deplină 
din apartament, că e trecut de 9. Un adevărat lux să 
zacă întinsă pe canapeaua generoasă și luxoasă a lui 
Ryan. O adevărată bucurie să doarmă așa cum 
dormise ea, fără vise și nederanjată de nimeni. 

Aici, în micuțul, dar splendidul apartament cu un 
dormitor al lui Ryan, Edie se simțea toropită seara de 
zgomotul orașului: tineri râzând și strigând beti, 
sirene în depărtare și zumzetul liniștitor al mașinilor 
trecând pe strada cu piatră cubică de dedesubt. 
Zgomotele oamenilor. Atât de diferite de 
singurătatea casei de pe faleză, unde nu puteai să 
asculti decât tipetele agonizante ale pescarusilor si 
nesfârșitul vuiet al valurilor ce se spărgeau de stânci. 
Era jenant, dar totodată adevărat: Edie dormea mai 
bine pe canapeaua lui Ryan decât în patul ei 
matrimonial. 

După ce reuși să iasă din sacul de dormit, Edie își 
târșâi picioarele până în bucătărie și puse o capsulă 
în espresor. Pe geamul bucătăriei vedea peste 
vârfurile fagilor din grădina de vizavi de parc, până 
la dealul denumit Arthur's Seat, ce se înălța dincolo 
de ea. Inima îi tresălta în piept ori de câte ori stătea 
aici, înconjurată de frumuseţe și de lux. Era parcă la 
o lume depărtare de casa lor dărăpănată de pe faleză, 
de grijile financiare și de deriva în care le-ajunsese 
mariajul. 

Revenită pe canapeaua din living, cu cafeaua în 
mână, Edie își verifică telefonul. Nu avea niciun apel 
de la Jake și nici vreun mesaj. Nu mai primise nicio 
veste de la el de mai bine de patruzeci și opt de ore. 
Tăcerea lui era neobișnuită, însă Edie își dădu 
seama, cu o înțepătură de vinovăţie, că nu-i părea 


chiar rau de situatie. Si-asa auzise prea multe de la el 
în ultima vreme. 

Își bău cafeaua si deja era în drum spre baie ca să 
facă un duș când auzi soneria. Se gândi că trebuie să 
fie Ryan, întorcându-se de la alergare. Pesemne că-și 
uitase cheia. Apăsă butonul care debloca ușa de jos 
și deschise ușa apartamentului. 

— Ce repede te-ai întors! strigă pe scări în jos, 
așteptându-se să-l vadă pe Ryan sărind mai multe 
trepte o dată. 

Doar că nu era el. Ci altcineva. Doi altcineva, de 
fapt — doi bărbaţi în uniformă, cu expresii grave. 

Pulsul lui Edie o luă razna. 

— Ce se petrece? întrebă femeia, întinzând mâna 
pentru a se sprijini de toc. 

— Un incident, îi răspunseră ei. La casa de pe 
faleză. 

— Ce s-a întâmplat? continuă ea, căci avea o 
senzație de rău, ca și cum ceva alunecos îi umbla de 
colo-colo prin stomac. A avut loc o încăierare? 

Politistii se uitară unul la altul, surprinși. 

O conduseră înăuntru și închiseră ușa în urma 
lor. O așezară pe canapea și rămaseră în fata ei ca să-i 
explice motivul pentru care se aflau acolo. Soțul ei, 
îi spuseră apoi, fusese atacat în casa lor. Suferise răni 
grave la cap. În ciuda eforturilor paramedicilor, nu 
putuseră să-l salveze. Fusese declarat decedat la fata 
locului. Încă nu era limpede ce se petrecuse, dar se 
părea că avusese loc un jaf care mersese prost. 

Pret de câteva secunde, Edie nu zise nimic. Îi 
ascultă cum vorbesc, așteptându-se în tot acest timp 
să se trezească. Își înfipse unghiile în palme, se ciupi 
de pielea de pe dosul lor, și totuși polițiștii nu 
dispăreau. Nu se trezi, panicată, dintr-un coșmar. Nu 
visa. Totul era real. Totul se întâmpla aievea. 

— Unde-i Ryan? întrebă Edie după ce își regăsi în 
sfârșit vocea. Ce s-a întâmplat cu Ryan? 

Politistii schimbară încă o privire. 

— Ryan Pearce? întrebă unul dintre ei, cu o 
încruntătură adâncă pe chip. E la secţie. Dă o 


declaratie. El este cel... care l-a gasit pe domnul 
Pritchard. El a sunat la Urgentà. 
— Deci e bine? întrebă Edie. Ryan e bine? 


De când se stia, Edie își amintea doar de ei trei: 
Jake, Ryan și ea. 

Îi cunoscuse la școală, în Sussex. Edie abia 
împlinise unsprezece ani când se mutase cu familia 
ca să fie mai aproape de spitalul în care surioara ei, 
Georgina, era tratată pentru un cancer rar, declanșat 
în copilărie. Când se gândea la acele momente, 
cuvântul care-i venea în minte era „abandonată“. 
Părinţii ei erau mereu în altă parte, tot timpul plini 
de angoasă din pricina surioarei neajutorate care le 
absorbea, ca un burete, toată dragostea. În vreme ce 
Georgina era slabă, Edie trebuia să rămână 
puternică. Trebuia să se țină tare. Trebuia să se 
descurce singură. 

Și se descurcase. Edie încercase să ignore senzaţia 
de abandon, o împinsese departe, într-un ungher al 
minții, și luase viața în piept. Pleca la școală cu 
bicicleta. Își pregătea singură masa când ajungea 
acasă. Ba, uneori, mergea singură la culcare. 

Când a împlinit doisprezece ani, a început 
cursurile la o școală particulară. Prin comparație cu 
ceilalți copii, părea matură: era serioasă, tăcută și 
stăpână pe sine. Însă restul fetelor din clasă nu 
vedeau putere sau independenţă: ele vedeau o fată 
plictisitoare și întepatà. Îi luau în râs aerul serios și, 
cu cât râdeau mai tare de ea, cu atât mai distantă 
devenea Edie. Le trata cu dispreț, ca pe niște cretine 
ce rânjeau tot timpul, cum le considera în sinea ei. 
Destul de repede, s-a trezit la fel de singură la școală 
precum era și acasă. 

Până când, într-o zi de la finalul semestrului de 
vară, a alunecat pe pietriș când cobora dealul înapoi 
spre casă și a căzut de pe bicicletă. Stătea pe jos, 
adunându-și bucăţile de pietricele din zgârietura de 
la genunchi, când doi băieți au coborât dealul în 


viteză. l-a recunoscut de la școală — erau mai mari 
cu un an, doi băieți înalți, bruneti, de care ceilalți 
copii se țineau departe din cine știe ce motiv. Cei 
doi au sărit de pe biciclete, iar cel mai înalt dintre ei 
i-a întins mâna ca s-o ajute să se ridice. 

— Esti bine? a întrebat-o. 

Surâsul lui era ușor strâmb, iar într-o parte a feței 
avea o gropità adâncă. Era cel mai frumos băiat pe 
care îl văzuse vreodată. 

Edie i-a întins mâna. 

— Eu sunt Ryan, a spus el în timp ce o sălta fără 
efort în picioare. 

Celălalt băiat, care îngenunchease în țărână ca să- 
i examineze roata bicicletei, a rostit încet: 

— Eu sunt Jake. 

Și asta a fost tot, un fulger scurt, care i-a oprit 
inima în loc. Edie a știut dintr-odată că el era alesul. 
De atunci înainte, au fost doar ei trei, împreună, de 
nedespartit. 

Numai că acum mai erau doar doi: Edie, făcută 
ghem într-un colt al canapelei, cu podeaua din jur 
plină cu servetele, si Ryan, care umbla încolo si 
încoace, tocind mocheta. Ryan avea ochii mari, 
febrili, prea agitat să-i stea alături, prea rănit ca să 
mai facă și altceva în afară de-a relua în minte 
oribila scenă din acea dimineaţă și de a i-o descrie și 
ei. 

— Era atâta sânge, Edie, că n-am putut... să fac 
nimic! Am încercat... am încercat să-l resuscitez, dar 
în zadar. Adică — normal că era inutil, doar era... 
mort. Și apoi m-am trezit plin de sânge, și stăteam 
pur și simplu acolo, și le-am zis că e fratele meu. lar 
apoi au dorit să afle de ce mint, și le-am zis că nu 
mint. Nu am mințit. 

Ryan clătină din cap înainte să continue: 

— Așa spuneam mereu, nu-i așa? Era fratele meu. 
Eram ca fraţii. Nu știu de ce le-am spus asa. Nu știu 
de ce le-am spus atunci. Hristoase, Edie, era atâta 
sânge... 

Edie trase adânc aer în piept și-și încleștă pumnii. 

— Ryan, te rog, nu... 


— Îmi pare rău! zise bărbatul, uitându-se o clipă la 
ea. Îmi pare rău! 

Amuti vreo douăzeci de secunde, poate treizeci, 
apoi începu din nou să vorbească. 

— Am așteptat câteva minute în mașină înainte să 
intru. Doar citeam ceva pe telefon, înţelegi, doar 
citeam, doar... Nu făceam nimic de fapt, ci doar 
pierdeam vremea... doar pierdeam vremea. 

Glasul i se frânse. Avea de gând s-o spună iar. 
Femeia știa asta. 

„Dacă aș fi intrat din prima. Dacă aș fi dat buzna 
pe ușă în loc s-aștept, în loc să ocolesc pe partea 
cealaltă a casei. Dacă dacă dacă...“ 

Îi spusese de vreo zece ori povestea: cum se 
dusese acasă la Jake pentru obișnuita lor tură de 
alergare de joi dimineață. Cum ajunsese mai 
devreme, pentru că traficul fusese mai lejer decât de 
obicei, așa că mai pierduse un pic vremea pe telefon 
în mașină. Când mersese să bată la ușă, nu primise 
niciun răspuns, așa că ocolise toată casa, ajungând 
pe partea cu faleza. Văzuse că ușa glisantă de sticlă 
era deschisă, dar nu-și făcuse griji, pentru că Jake o 
lăsa deseori așa. 

Totuși, în clipa în care intrase în casă, își dăduse 
seama că ceva e în neregulă. Unul dintre scaunele 
din sufragerie era răsturnat pe o parte și-n aer se 
simţea un bizar iz metalic. Ryan îi povestise cum l-a 
găsit pe Jake, întins cu fața în jos pe podeaua 
bucătăriei. Încercase să-l întoarcă pe partea cealaltă, 
dar nu reușise din prima. 

— Era atâta sânge! repetă. Un adevărat dezastru... 

— Te rog! îl opri Edie încă o dată, întinzând mâna 
spre el si cu chipul brăzdat de lacrimi. Te rog, nu 
mai spune asta! 

Degetele li se atinseră și contactul păru să-l facă 
pe Ryan să-și revină. Se prăbuși în genunchi în fata 
ei, trăgând-o aproape de el. Femeia îi simţi mirosul 
stătut de transpiratie pe sub apa de colonie atunci 
când o sărută în creștetul capului, apoi pe obraz, în 
timp ce îi șoptea în păr: 

— Îmi pare rău, E! Îmi pare tare rău! 


O tinu asa pret de cateva secunde foarte lungi, 
apoi se ridică în picioare și plecă în bucătărie. Luă de 
acolo o sticlă de whisky și două pahare, apoi se 
întoarse și se așeză lângă ea. Turnă pentru amândoi 
în pahare. 

— Ce-o să ne facem fără el? întrebă bărbatul pe un 
ton moale. 

Edie clătină din cap. 

— Pur și simplu nu înţeleg. Nu înțeleg cum de s-a 
întâmplat așa ceva, cum de cineva... de ce s-ar fi aflat 
cineva acolo? E la kilometri buni de orice casă, și 
doar nu era nimic de furat de-acolo... 

Ryan clătină din cap. 

— N-ar fi trebuit să stea singur, zise el, făcând-o pe 
Edie să tresară. Nu, n-am vrut să spun... 

Părea zdrobit, așa că o prinse iar de mână. 

— N-am vrut să spun că ar fi trebuit să fii tu acolo. 
Voiam să zic că eu ar fi trebuit să fiu. Ar fi trebuit să 
ajung mai devreme. Pur și simplu urăsc ideea de a-l 
ști singur... Mereu am fost eu și cu el, înţelegi? 

Edie își mușcă buza. 

— Slavă Domnului că n-ai fost acolo, E! Slavă 
Domnului, pentru că altfel... Nici măcar nu vreau să 
mă gândesc ce s-ar fi putut întâmpla altfel. 

Ryan își bău whiskyul și își mai turnă un pahar. 
În timp ce se apleca să-i umple paharul lui Edie, 
avea o expresie imposibil de deslușit — pe chip i se 
citea și suferința, dar și vina. Ryan sorbi din băutură. 

— Mă simt ca și cum l-am fi trădat, adăugă el. 

Nu se uită la ea, însă Edie știa ce-i trece prin cap. 
Se gândea la timpul petrecut împreună de când ea-l 
părăsise pe Jake, în urmă cu două săptămâni. Ei doi, 
aici, pe canapea, unul lângă altul, seară de seară, 
bând vin și râzând de cine știe ce chestie ridicolă de 
la televizor, ea cu piciorul lipit de al lui, privindu-se 
când și când în ochi, ea cu stomacul plin de noduri 
și el la fel, fără îndoială. Știind amândoi — fără a fi 
nevoie de cuvinte — că era doar o chestiune de 
timp. 

— N-am făcut nimic greșit, zise Edie. 


Ryan mai turnă niște whisky. Ea voia să-l ia de 
mână, dar se temu dintr-odată că s-ar putea simți 
ofensat. Ba poate chiar ar fi învinovatit-o pentru ce 
simțeau amândoi acum. Femeia începu iar să 
plângă, însă lacrimile acestea nu erau doar pentru 
Jake, ci și pentru ea și Ryan. Se gândea că, de aici 
înainte, fantoma lui Jake avea să rămână mereu 
între ei doi, absenţa lui fiind o permanentă acuzație. 


Edie se trezi cu un tresărit, cu capul zvâcnind și 
cu gura uscată. Îi luă câteva clipe să-și amintească, să 
fie cuprinsă din nou de groază. Jake nu mai era. 
Soțul ei nu mai era. lar ea rămăsese cu amintirea 
tuturor lucrurilor oribile pe care i le spusese înainte 
să-l părăsească. 

Se întâmplase cu aproape două săptămâni în 
urmă. Jake și Edie se aflau în bucătărie, acasă — la 
casa de pe faleză. Edie pregătea cina, iar Jake își 
recitea una dintre cărțile lui despre scrierea de 
scenarii. Destupaseră o sticlă de vin și aproape o 
terminaseră, ambii fiind deja la al doilea pahar. 

În timp ce Edie amesteca în sos, auzise vibrând 
telefonul. Aruncase o privire peste umăr: telefonul se 
afla pe insula din bucătărie, cam la doi pași de cotul 
lui Jake, un pic prea departe ca el să poată citi ce era 
pe ecran. Îl văzuse ridicând privirea și apoi revenind 
la carte. După vreo treizeci de secunde, vibrase din 
nou. Edie se întinsese repede și-l luase. 

Deja simțea privirea lui Jake în timp ce citea 
mesajele. 

— Cine e? întrebase Jake, cu ochii în carte. 

Edie se întorsese cu spatele și-și făcuse de treabă 
cu sosul, amânănd câteva clipe răspunsul: 

— Lara. 

— A, da? întrebase el pe un ton calm. Ce vrea? 

Edie se oprise iarăși. 

— Se gândește să facă ultramaratonul despre care 
ne-a tot pomenit... știi, Marele Tur Glen sau... cum 
i-o fi zicând. 

Edie se întorsese spre el. 

— Vrea să știe dacă mă voi antrena cu ea. 

Jake ridicase privirea din carte. 


— Vrea să știe dacă te vei antrena cu ea pentru 
Marele Tur Glen sau „cum i-o fi zicând“? Exact asta 
a scris în mesaj? 

Edie a scos un oftat prelung. 

— A pomenit doar de marele tur. Am mai discutat 
despre asta. Nu-mi mai amintesc cum se numește. 
Isuse! Vrei să citești mesajul? Asta vrei, Jake? 

Edie i-a întins telefonul. Cu dinții de sus înfipti 
în buza de jos, spera din tot sufletul că el avea să se 
întoarcă la carte. Se ruga să fie prea jenat, prea 
mândru ca să ia telefonul și chiar să se uite la 
mesajele care nu erau nicidecum de la Lara. Erau de 
la Ryan, care o întreba cum o mai duce și dacă vrea 
să se întâlnească în weekend la o cafea. 

Însă Jake nu era deloc jenat și-și pierduse și toată 
mândria. A întins mâna și a luat telefonul. 

— Da, bine, a spus el. Hai să aruncăm o privire. 

Edie îi smulse telefonul ca și cum s-ar fi opărit. 

— Pentru numele lui Hristos! s-a răstit ea. 

Sub nicio formă nu-i putea spune adevărul. Că 
mintise din cauză că știa că el avea să exagereze dacă 
afla că primește mesaje de la Ryan, pentru că-n 
ultima vreme exagera din orice. Că îl mintise doar 
pentru că-și dorea să aibă parte de o seară liniștită. 
Acum, atacul era singura ei formă de apărare. 

— E ridicol, Jake! Ești paranoic! Acum vrei să-mi 
citești și mesajele? Ești incredibil! 

— Tu mi-ai oferit telefonul! a tipat și el. 

— Subliniam doar o idee. Încercam să-ţi arăt cât de 
nebunește te porti. Eu nu am cerut niciodată să-ți 
citesc mesajele! 

Și-a pus telefonul în buzunarul de la spate, apoi s- 
a întors la aragaz și a început să amestece furioasă. 

— Ai idee cum e să trăiești cu cineva care n-are 
încredere în tine? 

A auzit bufnetul scos de taburetul din spatele ei, 
când Jake a tàsnit în picioare. 

— Tu ai idee cum e, a spus el cu un glas periculos 
de scăzut, să simți că persoana pe care o iubesti te 
minte tot timpul? Să-i urmărești chipul de câte ori 


primește un mesaj si să știi ca-ti ascunde ceva? Să nu 
știi niciodată pe unde-a umblat, ce-a făcut... 

— O, Doamne! 

Edie s-a răsucit cu fata spre el, împrăștiind sos pe 
toată podeaua în timp ce flutura din lingură. 

— Pur și simplu a devenit de nesuportat. Am 
devenit practic o prizonieră în blestemata asta de 
casă, iar tu te plângi că nu știi pe unde umblu 
douăzeci și patru de ore din douăzeci și patru? Ce-ai 
patit? De unde-ti vin ideile astea nebunesti? 

Cearta a devenit apoi tot mai aprinsă. Urmând 
direcția obișnuită, cu aceleași argumente pe care și 
le-aruncau de luni întregi în față. Doar că acum a 
ieșit cu adevărat urât. El o acuza că-l minte, că-l 
trădează. Ea se apăra cu furie, împroșcându-l cu 
înjurături, aruncându-i în față toate acele lucruri 
oribile care-i veneau în cele mai negre momente, 
chestii pe care nu-și închipuise niciodată că i le va 
spune. Că e nebun, paranoic și egoist. Un ratat. Că 
regretă că a pierdut atâţia ani, în care-l sprijinise în 
timp ce el scria. Că urăște casa de pe faleză, că își 
dorea să nu se fi mutat niciodată acolo, că tot ce 
voia era să scape de-aici. 

— Și atunci de ce nu pleci, Edie? De ce nu pleci și 
gata? Pleacă! Du-te învârtindu-te la Ryan, i-a mai 
aruncat el, așa cum faci de fiecare dată! 

lar ea făcuse întocmai. 


A doua oarà, o trezi sunetul espresorului. Din 
nou, simti un moment de liniste, urmat de un 
groaznic fior de durere. În timp ce se întindea după 
cutia cu servetele de pe masuta de cafea, ridică 
privirea si i-o întàlni pe-a lui Ryan. Acesta era în 
bucătărie, îmbrăcat cu pantaloni de costum si 
cămașă albă, calcatà, cu cravata atârnându-i 
desfăcută în jurul gâtului. 

— lesi? îl întrebă. 

Bărbatul păru uimit. 

— Merg la lucru, Edie. 

— Dar... 

Se ridică în capul oaselor și-și strânse sacul de 
dormit în jurul trupului. 

— Nu poți. Astăzi? Mă refer... cum rămâne cu 
concediul de doliu? 

Ryan își răsfrânse buzele. 

— Concediu de doliu? Hristoase, Edie, chiar că ești 
naivă uneori! 

Se întoarse cu spatele la ea și adăugă: 

— În lumea finanţelor nu există lucruri de genul 
„concediu de doliu“. 

Rănită, Edie se șterse la ochi și-și înghiţi nodul 
din gât. Privi în jur la dezordinea pe care o făcuse în 
livingul de obicei impecabil al lui Ryan, acum plin 
de pahare goale și de servetele mototolite, cu jeanșii 
ei aruncaţi pe podea. Și-și dădu seama că poate el n- 
o dorea aici. Câteva clipe mai târziu, el ieși din 
bucătărie cu două căni de cafea. Una o așeză pe 
masa din fata ei și apoi o sărută delicat pe cap. 

— Scuze, E! N-ar fi trebuit să mă răstesc. Nici eu nu 
vreau să merg, dar deja am lipsit ieri toată ziua și am 
clienți de care trebuie să mă ocup. Dacă nu sunt 
acolo, îmi ia altcineva locul, iar asta înseamnă 


pierderi pentru mine. Și nu-mi permit. Pur și simplu 
așa funcționează lucrurile. 


Poliţia veni să o ia pe Edie la prânz. Doi bărbați 
în uniformă, alții de această dată, și o femeie în civil 
pe nume Neeta Badami, care îi spuse că e agentul de 
legătură cu familia. 

— Orice întrebare, absolut orice, vii la mine, da? 

Neeta era tânără, nu mult trecută de treizeci de 
ani probabil, o femeie minionă a cărei expresie 
severă era compensată de genele lungi și glasul 
molcom. 

Îi spuse că poliția avea nevoie de ea la casa de pe 
faleză pentru a le arăta, eventual, ce lipsea de-acolo. 
Politistii nu găsiseră niciun laptop sau telefon mobil 
la locul faptei, așa încât erau destul de siguri că 
fuseseră luate. Dar se întrebau dacă nu cumva mai 
lipsea și altceva, ceva deosebit, orice i-ar fi putut 
ajuta să dea de urma criminalului. 

Edie nu vedea care-i rostul. 

— Nu e ca și cum am fi avut ceva demn de luat. 
Veţi vedea. Mobilierul e de toată jena, luat mai ales 
la mâna a doua... în casă nu tineam bani gheaţă si 
doar n-aveam vreun Picasso atârnat pe pereți. Chiar 
nu văd de ce ar fi nevoie să bat tot drumul până 
acolo. 

Neeta afișă iar zâmbetul ei liniștitor. 

— Edie, știu că nu vrei să mergi. Înţeleg. În locul 
tău, nici eu n-aş vrea. N-am nicio îndoială că va fi o 
experiență traumatizantă, dar o să fiu tot timpul cu 
tine. Există totuși șansa să ne fie nouă de ajutor, 
pentru că nu se știe niciodată ce-ar putea lua un 
spărgător. Dacă a luat ceva personal, ne-ar putea 
ajuta să dăm de urma acestei persoane. 

Nu mai avea rost să se contrazică. Edie se lăsă 
condusă la mașină, unde se așeză, tăcută și 
morocănoasă, pe bancheta din spate, după care 
rămase uitându-se pe geam. În vreme ce înaintau pe 
pod, cu luminile sale clipind în ceaţă, se cutremură. 

— Îmi poţi spune, începu Neeta, părând pentru 
prima oară nesigură, când anume te-ai mutat de- 
acolo? 


Edie își cuprinse trupul cu brațele, cuibărindu-se 
mai aproape de portieră. 

— Acum două săptămâni. Ne-am certat. 

În timp ce se întorcea cu fata spre Neeta, 
surprinse în oglinda retrovizoare privirea șoferului 
care o urmărea cu atenție. 

— Sunt sinceră, continuă Edie, pentru că n-am 
niciun motiv să nu fiu. Treceam amândoi printr-o 
perioadă nasoală și ne certam des. 

— Ceva anume care să provoace aceste certuri? 
interveni Neeta prompt. 

Edie oftă. 

— Banii, mai cu seamă. În Londra, am lucrat ca 
asistent executiv într-o firmă mare. Aveam un 
salariu decent. Dar de când ne-am mutat, acum doi 
ani, nu am mai reușit să-mi găsesc ceva stabil. 
Lucram doar ca asistent virtual și eram plătită cu te 
miri ce. 

— Și Jake? interveni iar Neeta. Jake scria scenarii de 
televiziune, nu-i așa? 

Edie ridică din umeri. 

— Așa este. Din când în când. E o chestiune 
dificilă, întelegeti, să câștigi bani în mod regulat. De 
fapt, ne bazam pe venitul meu. 

Își strânse mâinile în poală și continuă: 

— Lui Jake i-au fost refuzate câteva idei. I-a venit 
destul de greu după aia. L-a făcut să se simtă foarte 
frustrat. 

Rămase tăcută câteva clipe. 

— Ne certam și din cauza casei. 

— Ce-i cu casa? întrebă Neeta. 

— Uram să locuiesc acolo. 

— Chiar? 

Neeta părea surprinsă. 

— Dar fâșia aia de coastă este splendidă... 

— Însă nu e nimic acolo. Nu se întâmplă nimic — și 
mă simțeam blocată. Prinsă în capcană. Eu nu pot 
sofa, întelegeti, din cauza afecțiunii pe care o am la 
ochi. Am unghiuri moarte. 

— Si totuși, ati decis să cumpăraţi o casă în 
pustietate? întrebă șoferul, părând uluit. 


— Nu am cumpărat-o, răspunse Edie. A mostenit-o 
Jake de la tatàl sàu. Eu nu am fost niciodatà acolo 
înainte de-a ne muta. Jake mi-a zis că se află în 
Edinburgh. 

Edie râse scurt, amar. 

— Fram tare nerăbdătoare! Și apoi am ajuns acolo 
și mi-am dat seama că nu e deloc în Edinburgh. E 
mai degrabă la o oră de mers cu mașina de oraș — 
asta dacă poţi sofa, desigur. Dacă nu poți, iei un 
autobuz și un tren, durează o eternitate. Și e cocotatà 
pe o faleză, fără niciun vecin, trebuie să mergi pe jos 
douăzeci și cinci de minute ca să-ți cumperi lapte. 

Se opri și trase ezitant aer în piept. 

— Sincer vă spun, am urât momentele petrecute 
acolo. Eu voiam să vindem, să folosim banii ca să ne 
cumpărăm altceva, ceva în oraș. Jake zicea că sunt 
egoistă, că mă aștept ca el să renunţe la casa tatălui 
său. 

În buzunarul lui Edie bâzâi telefonul. Îl scoase si 
se uită la ecran: o suna Lara. 

— Trebuie să răspunzi? întrebă Neeta, aruncând și 
ea o privire la ecran. 

Edie clătină din cap. 

— E o prietenă. Ei încă nu i-am spus. De fapt, se 

poate spune că n-am mai zis nimănui. Fraţilor vitregi 


ai lui Jake, familiei mele, însă restul — prieteni, 
colegi de muncă —, nici nu știu măcar de unde să 
încep. 


Neeta se întinse după mâna lui Edie și o strânse 
uşor. 

— Putem discuta despre asta, dacă vrei. Te pot 
ajuta. 

Se opri un moment înainte de-a adăuga: 

— Mă gândesc doar pentru că i-ai pomenit pe frații 
vitregi ai lui Jake. Dar mă întrebam dacă stii, Edie, 
de ce Ryan Pearce le-a spus paramedicilor că este 
fratele lui Jake? Ştiai că le-a spus asa? 

Edie o privi atent pe Neeta. 

— Da, răspunse încet. Ştiam. N-a fost o minciună. 
Dacă la asta vă ganditi. A zis-o... — glasul i se 
frânse — a zis-o într-un sens bun. Vorbeau asa 


uneori, despre faptul că erau mai apropiaţi decât 
niște prieteni, că erau frați. 

Neeta dădu din cap gânditoare. Se uită câteva 
secunde pe geam, apoi reveni la Edie. 

— Celălalt lucru pe care l-a spus a fost că „n-a 
intenționat niciodată să-i facă rău“ lui Jake. Ai idee 
de ce-a zis asta? 

Edie își cobori iar privirea la mâinile rămase în 
poală, după care ridică din umeri. 

— Presupun că a făcut-o deoarece... pentru că m-a 
lăsat să stau la el acasă, a părut că îmi ia partea. Și că 
asta ar fi fost dureros pentru Jake. Știam amândoi, 
însă Ryan era și prietenul meu, așadar... 

Se opri, apoi: 

— Era complicat. 

Mașina încetini, căci se apropiau de ieșirea spre 
drumul de coastă. Edie simţi un gol în stomac. 
Ridică mâna și se prinse de mânerul de deasupra 
portierei atunci când mașina viră la dreapta. Își 
simțea fata încinsă și parcă îi venea greu să respire. 
Simtea privirea Neetei atintità asupra sa, precum si 
pe cea a șoferului, ambii urmărind-o cu atenție în 
timp ce se apropiau de casă. Ambii așteptând să 
vadă ce va face, cum va reacționa. Era ca un animal 
prins în cușcă. 

— Edie, certurile tale cu Jake au devenit vreodată 
de natură fizică? întrebă Neeta. 

Edie se uită la ea. 

— Poftim? Nu! Cumva... stati așa, ce anume 
sugerati, mai exact? 

— Nu că ai fi făcut ceva greșit. Știm după 
înregistrările camerelor de supraveghere din clădirea 
lui Ryan că în acea dimineață n-ai părăsit 
apartamentul. Dar ne întrebam dacă nu cumva 
cineva căruia îi păsa de tine, care credea că ești în 
pericol, ar fi putut reacționa ca să te apere. Poate că 
n-a avut intenția să ducă lucrurile așa departe... 

— Te referi la Ryan? 

Lui Edie mai că-i venea să râdă. 

— Nu m-ati ascultat deloc, nu-i asa? Ryan îl iubea 
pe Jake, îl iubea ca pe un frate. Și da, eu și Jake 


treceam printr-o perioadă dificilă, dar n-ar fi ridicat 
niciodată mâna asupra mea. Pur și simplu nu era 
genul. 

— Ce gen de om era? întrebă Neeta. 

Edie îi zâmbi. 

— Era loial. Vedea bunătatea din oameni. O vedea 
în mine. Mă iubea enorm. 

Lacrimile începură să-i curgă iarăși liber pe obraji. 
Neeta scoase un pachet de servetele Kleenex din 
geantă și i-l întinse. 

— Nu-i plăcea că eu aduceam banii în casă — asta l- 
a deranjat mereu. Voia să aibă el grijă de mine — 
concepţii de modă veche, dar așa era el. Era 
încăpățânat. Și mândru. 

Își suflă nasul și conchise: 

— Poate că era si putin visător. Cu capul în nori. 

Se șterse la ochi și inspiră adânc. 

— Trebuie să încetinești, îi spuse șoferului, căci se 
apropie răspântia. 

În timp ce mașina se clătina pe drumul de 
pământ, pulsul lui Edie începu să crească. 

— E puţin mai încolo, adăugă femeia. 

Acum se prinsese iar de mânerul de deasupra 
portierei, cu capul aplecat și bărbia în piept. 

— Edie, ești bine? o întrebă Neeta. Te simţi bine? 

— Sunt bine, șopti ea. 

Tocmai treceau de locul de unde o luase Ryan cu 
mașina în seara scandalului. Îi trimisese un mesaj în 
timp ce-și făcea bagajul: Te rog să vii acum, nu pot 
rămâne aici. El ajunsese în mai putin de o oră — 
pesemne că depășise limita de viteză tot drumul. În 
timp ce se urca în mașina lui, se întorsese să se uite 
la casă: Jake stătea în ușă și o urmărea. Cu lumina în 
spatele bărbatului, ea nu-i putuse vedea chipul, dar 
acum și-l imagina: durerea, suferința. Fusese ultima 
oară când privirea ei mai zăbovise asupra lui. 


Când Edie văzuse prima oară casa de pe faleză, 
zisese că arată ca o toaletă publică. 

Dacă ai încerca să-ți imaginezi o casă pe coasta 
din Fife, în minte ti-ar putea veni o căsuță de pescari 
demodată sau ceva plăcut și modern, construit din 
lemn și ardezie. Casa tatălui lui Jake era diferită, 
ridicată în anii 1970, o clădire atât de joasă și de 
simplă, încât, pe măsură ce te apropiai pe drumul 
șerpuitor dinspre șosea, abia dacă o băgai de seamă. 
Fără ferestre pe partea dinspre uscat, doar un zid de 
cărămidă simplu, cu o ușă de lemn. Nu era chiar 
urâtă, ci complet banală. 

Până pășeai în interior. Acesta nu era măreț — ci 
ponosit și învechit —, însă partea din spate a casei 
era în întregime din sticlă. Din moment ce era 
cocotataà la nu mai mult de 20 de metri de marginea 
falezei, când  pășeai înăuntru vedeai marea 
întinzându-se până la linia orizontului. 

Astăzi totuși, Edie era atrasă nu de apă, ci de pata 
întunecată ce murdărea podeaua de ciment lustruit. 
Se afla chiar în locul în care livingul deschis întâlnea 
bucătăria. Neeta păși repede în fata ei, blocându-i 
vederea. 

— Dacă ai nevoie de vreo pauză, îi spuse, anunță- 
mă. 

Edie dădu scurt din cap. 

— Hai să terminăm odată! 

Edie și Neeta porniră spre bucătărie, simțindu-se 
aiurea în costumele de protecţie și cu învelitorile de 
plastic pentru încălțăminte. Ocoliră oribila pată 
maronie scoasă în evidenţă de lucarna din bucătărie, 
odinioară o adevărată atracție, dar acum mutilată de 
un enorm cuib de pescarus. Edie privi în jur, 
deschizând și închizând sertare și dulapuri, după 
care verifică frigiderul. Totul părea normal. Merse în 


living. Pe peretele opus celui de sticlă, ale cărui 
panouri erau brăzdate de sare și mizerie, se afla un 
semineu hidos, în fata căruia era așezată o sofa 
portocalie zdrentuità. Covorașe străvechi zăceau 
împrăștiate pe jos; politele ce încadrau semineul 
conţineau câteva zeci de cărți brosate și niște DVD- 
uri. 

Edie se uită la polite și apoi se întoarse cu fata 
spre geamuri. Arătă către ușa glisantă ce dădea în 
grădină, care era deschisă. 

— Pe acolo... a intrat? 

— Așa credem, răspunse Neeta. Din spusele lui 
Ryan, ușa era deschisă când a ajuns el. 

Edie încuviintà. 

— Jake lăsa tot timpul ușa deschisă. Îi plăcea sà 
audă zgomotul mării. Și spunea... — glasul îi 
tremură ușor — spunea că e perfect în ordine, 
pentru că oricum aici nu vine nimeni vreodată. Că 
doar nu venea nimeni să se plimbe prin preajmă. 

Neeta făcu câțiva pași spre ușă. 

— Dar cărarea de pe coastă? întrebă ea, uitându-se 
la peticul de grădină plin de boschete de lângă casă. 
Nu se aventurează o grămadă de lume pe-aici? 

Edie încuviintà. 

— Ba da, dar nu pe partea asta a casei. Cam la vreo 
450 de metri spre sud, o bucatà de faleza s-a prabusit 
în mare nu cu mult timp în urmă, asa că acum se 
face un ocol. Cărarea se abate putin în interiorul 
uscatului, prin spatele casei, apoi o ia spre sosea. De 
acolo vezi casa, dar probabil că n-ai s-o observi de 
fapt decât dacă te uiti cu atenție. 

Neeta se mai apropie un pic, lipindu-și practic 
nasul de sticlă. 

— E periculos acolo? 

Edie aprobă iar. 

— Când e reflux, poţi cobori pe plajă — chiar 
acolo, în dreapta, poţi vedea cărarea. Dar trebuie sà 
ai mare grijă, căci fluxul vine foarte repede. Și de 
câte ori se dezlantuie o furtună, se mai erodează 
putin din faleză. Nu va dura mult până când tot 
locul va aluneca în mare. 


Neeta o urmă pe Edie pe un hol ce ducea la un 
dormitor pentru oaspeţi, unde se afla o canapea 
extensibilă și un mic birou din lemn de pin 
înghesuit în colț. 

— Biroul? întrebă Neeta. 

— Camera de scris a lui Jake, răspunse Edie. Deși, 
sinceră să fiu, adăugă ea în timp ce făcea câţiva pași 
și-și așeza mâinile pe scaunul gol, venea aici mai 
mult ca să se joace pe Xbox. 

Se întoarse spre Neeta cu un surâs trist, 
ștergându-și cu furie o lacrimă de pe obraz cu dosul 
palmei. 

— Ăla e încă aici, spuse ea, arătând spre el. Singurul 
lucru care lipsește e laptopul lui. 

În capătul holului se afla dormitorul principal, 
mobilat cu un pat dublu, două noptiere și un fotoliu 
străvechi plin cu haine. Camera părea mai rece decât 
restul casei. Edie se așeză pe marginea patului rămas 
nefăcut și trase pătura aproape, strângând-o la piept 
și inspirându-i mirosul. 

Neeta rămase tăcută în ușă, urmărind-o pe Edie 
cum plânge. După o pauză respectuoasă, îi ceru să se 
uite iar prin cameră, să meargă în baie și să verifice 
șifonierele. 

— Nu e nimic de luat de-aici! exclamă Edie, 
aruncându-i o privire plină de amărăciune. Nu 
aveam nimic; eram faliți. Nu-ţi dai și tu seama după 
cum arată locul ăsta? Nu aveam niciun obiect de 
artă, în afară de tablourile ieftine de pe pereţi. Nu 
aveam vreun sistem audio scump... Totul e vechi, 
nașpa, luat la mâna a doua... 

— Dar bijuterii? 

Edie ridică mâna pentru a-i arăta Neetei 
verigheta. 

— Atâta tot. 

Neeta încuviintà. 

— Totuși, Jake purta și el una? 

Edie se încruntă la ea. 

— Da, purta. La fel ca a mea, doar că a lui avea 
numele meu gravat pe interior, în timp ce a mea îl 
are pe-al lui. 


O făcu să alunece de pe deget și-o ridică pentru 
ca Neeta să se uite la ea. 

În timp ce reveneau în living, Edie se opri dintr- 
odată în fata șemineului. Se uita la un spaţiu aflat pe 
poliţă, între sfesnicul de alamă si o fotografie alb- 
negru înrămată. 

— Premiul, spuse ea, arătând spre locul rămas gol. 
Trofeul pentru cel mai bun scenariu primit de Jake, 
pe care îl ţinea acolo. 

Se întoarse spre Neeta și adăugă: 

— Avea numele lui pe el. Ceea ce-l face destul de 
remarcabil, nu? 


Neeta venise mai devreme. 

Înfășurată într-un prosop și lăsând stropi de apă 
pe parchet, Edie deschise ușa de la intrare. 

— Ai zis la 10! protestă ea, dându-se la o parte 
pentru a o lăsa pe polițistă să intre. Nu e nici măcar 
9 și jumătate. 

Neeta îi zâmbi. 

— Îmi pare rău! spuse femeia, însă Edie avea 
impresia că nu-i pare rău deloc, ba chiar bănuia că 
Neeta sosise dinadins mai devreme. 

De ce, totuși? Ca să o prindă pe picior greșit? La 
șase zile după moartea lui Jake, Edie nu putea să 
doarmă și încă încerca să-și revină din șoc — nu 
putea fi niciodată sigură când gândea limpede și 
când era paranoică. 

O lăsă pe Neeta în bucătărie să prepare cafeaua, 
în timp ce ea merse în baie să se îmbrace. Dar când 
ieși, auzi alt zgomot în capătul holului, în dormitor. 
Încetișor, merse pe podeaua acoperită cu mochetă și 
deschise ușa. Neeta era pe partea cealaltă a patului 
lui Ryan și se uita la fotografia înrămată de pe 
noptieră. 

— Nu cred că ai ce căuta aici, spuse Edie. 

Neeta se întoarse spre ea. 

— Scuze! spuse politista, zâmbind cu graţie. Îmi 
băgam și eu nasul. 

După ce se întoarseră în living, se așezară și 
rămaseră cu fata una spre cealaltă, în capetele opuse 
ale canapelei. 

— Despre ce voiai să discutăm? o întrebă Edie. 

Neeta părea totuși să nu fie atentă. Se uita prin 
cameră de parcă era prima oară când o vede. 

— Chiar e un apartament splendid, nu crezi? 

Îi zâmbi iar lui Edie. 


— Am mers de-atàtea ori pe strada asta si mi-am 
ridicat privirea, zicàndu-mi „Uau!, ce loc în care sà 
stai!“ 

Se opri, apoi: 

— Scump, îmi închipui. 

Edie încuviintà. 

— Da, presupun că e. Ryan lucrează în domeniul 
capitalului de risc. Se descurcă foarte bine. 

Urmări privirea Neetei plimbându-se prin cameră 
și admirând fotoliile adânci, în nuanţe aurii, 
draperiile de mătase de la geamuri și picturile 
scumpe de pe pereţi. 

— Si a avut și părinți bogaţi, se trezi spunând. 
Mereu i-au plăcut lucrurile dragute. 

— Văd și eu, replică Neeta, luând o gură de cafea. Și 
asta nu făcea lucrurile un pic... în fine, înţelegi — 
un pic dificile între voi? Cu Ryan atât de înstărit, în 
timp ce tu și Jake vă cam chinuiati? 

— Nu chiar, răspunse Edie, întorcându-și fața de la 
Neeta preț de câteva secunde. 

Își proiectă în minte ziua în care ea și Jake 
veniseră pentru prima oară în vizită la Ryan în acest 
apartament, expresia lui Jake când văzuse cât de 
impresionată se arătase ea. 

— Nu prea discutam despre așa ceva. 

Neeta mai luă o înghititurà, apoi își lăsă cana 
înapoi pe masutà si se întoarse spre Edie pentru a o 
privi drept în ochi. 

— Edie, știi dacă Jake avea datorii? Știm că există o 
mică ipotecă pe casă, dar în afară de asta — există 
posibilitatea să fi împrumutat bani? 

— O mică ipotecă? repetă Edie. Corect. Desigur. 

Habar n-avea. 

— Nu cred... Nu, nu aveam nicio datorie. Alte 
datorii. 

— Jake ti-ar fi spus dacă ati fi avut? 

Edie se îmbujoră toată. De bună seamă că pentru 
Neeta fusese evident că habar n-are de ipotecă. 

— Așa aș fi zis, da. 

— Dar nu ești sigură? 


Edie oftă, frecându-se cu pumnii la ochi ca un 
bebelus somnoros. Pur si simplu nu avea energia 
necesară să rămână în garda. 

— Ti-am spus deja că era mândru. Si că lucrurile 
mergeau prost între noi, așa că... 

Se opri. Se gândi iar la ultima lor ceartă, când îl 
numise ratat. Normal că nu i-ar fi zis că 
împrumutase bani! De ce să-i arate și alte dovezi ale 
eșecului, pe care să le folosească împotriva lui? 

Edie își dădu seama că Neeta o urmărește, aștep- 
tând-o să dezvolte subiectul. 

— Chestia e, spuse ea, că el s-a descurcat foarte 
bine la începutul carierei. Abia împlinise douăzeci 
de ani când i-a fost adaptat primul scenariu — nu 
pentru televiziune sau ceva de genul. Era un mic 
film indie, dar a rulat la câteva festivaluri. Ba chiar a 
primit și un premiu pentru el — premiul care acum 
a dispărut. 

Se ridică în picioare și continuă: 

— De fapt, există o poză pe care ţi-o pot arăta. Ryan 
are una înrămată pe undeva. 

Pe o poliţă de lângă semineu se aflau câteva 
fotografii mici înrămate. Edie alese una și-o aduse ca 
să i-o arate Neetei. Fusese făcută în seara în care 
filmul avusese premiera la London Indie Film Fest, 
iar în ea apărea un Jake triumfător ce își ținea 
strâmb premiul, în timp ce Ryan sărea în sus, 
aparent încercând să i-l ia din mână. În vreme ce îi 
întindea Neetei poza, Edie se trezi cu ochii plini de 
lacrimi. 

— Au fost atât de fericiţi în seara aceea! Lui Ryan îi 
tot ardea de glume, ca de obicei... Mereu glumea pe 
seama faptului că întorsătura de situaţie din film era 
ideea lui, deci ar fi trebuit să primească și el un soi 
de mulțumire. 

— Si asa e? 

Neeta ridică privirea din poză spre Edie, cu o 
sprânceană arcuită. 

— Despre ce e vorba? adăugă, revenind la poză. În 
scenariu. 


— E despre un bàrbat acuzat pe nedrept în urma 
unei întâlniri ce se sfârșește printr-un viol. O chestie 
despre practici sexuale, numită Fără furie. Ca „în iad 
nu există furie...“. 

— Mai mare decât cea a unei femei răzbunătoare, 
termină Neeta citatul, cu ochii atintiti tot la poză. 
Care e întorsătura de situație? 

— Că el nu e nicidecum acuzat pe nedrept. Ci doar 
face pe toată lumea să creadă că este. Și scapă 
nepedepsit. 

Neeta ridică iar privirea. 

— Pare destul de întunecat. 

Edie se uită în altă parte, simțindu-se dintr-odatà 
inconfortabil sub privirea insistentă a Neetei. 

— Păi, da, cred că... e un thriller destul de 
înfricoșător. Deci normal că e întunecat. Așa și 
trebuie să fie. 

Neeta se ridică în picioare, se apropie de poliţă si 

așeză poza la locul ei. Luă altă fotografie și i-o arătă 
lui Edie. 
— Ce drăguţ aràtati cu toții! zise cu un zâmbet. 

În poză, Edie, Jake și Ryan stăteau pe șezlonguri 
într-o grădină micuță, cu toţii foarte bronzati si 
rânjind la cameră. 

— E acasă la noi, în Streatham, răspunse Edie. 
Acolo am locuit înainte de-a ne căsători. Aveam 
doar un apartament micut, cu două dormitoare, la 
parter. Stăteam mereu toți trei călare unul peste 
altul, dar am fost tare fericiți acolo! 

— Toţi trei? 

— Ryan locuia cu noi pe atunci. 

— Imediat după ce v-aţi căsătorit? întrebă Neeta, 
aruncându-i o privire ciudată. 

— O scurtă perioadă. Se... 

Edie nu se putu abtine să nu roșească. Se simți 
furioasă pe propria persoană. De ce oare se simțea 
jenată din cauza aia? Doar nu fusese nimic nepotrivit. 

— Tocmai se despartise de cineva, cred. Chiar nu- 
mi mai amintesc detaliile. N-a durat mult. 
Își cobori privirea în podea. 
— În fine, eram fericiți. Toţi trei. 


Edie simtea privirea Neetei atintità asupra sa în 
vreme ce politista se Întorcea pentru a se aseza 
alături de ea pe canapea. 

— Pesemne că v-a fost greu, sa locuiti asa, 
împreună. Îmi închipui toate discuţiile... 

Edie își feri privirea. 

— Nu chiar. 

— Niciodată? 

— Păi, își făceau unul altuia concurență, Jake si 
Ryan — așa stătuseră mereu lucrurile, de când eram 
copii. Cine aleargă mai repede, cine se catàrà mai 
sus, cine înscrie mai multe goluri. Când am mai 
crescut, s-a ajuns la cine termină mai repede 
maratonul, cine face mai multe flotări... chestii de 
băieți. 

Edie își azvârli papucii cât colo și-și strânse 
picioarele sub ea în timp ce se lăsa cu spatele pe 
brațul canapelei. 

— Nimic serios, așadar? 

Edie expiră zgomotos printre buzele strânse. 

— De ce mă întrebi chestiile astea? Nu, nu se certau 
prea des! Poate atunci când eram copii. Odată, n-au 
vorbit unul cu altul vreo câteva luni. Ceva legat de- 
un aparat foto — Jake i-l stricase pe-al lui Ryan. 

Deja simțea cum se înroșește iar, așa că întoarse 
capul. 

— Sau ceva de genul. 

Neeta se mută ceva mai aproape de Edie. 

— Edie, motivul pentru care te întreb aceste lucruri 
este că atunci când au venit polițiștii să îți spună că 
Jake fusese omorât, primul lucru pe care l-ai făcut a 
fost să-i întrebi dacă avusese loc o confruntare. 
Acum, tu știai că Ryan plecase acolo, la casă, așa 
cum proceda în fiecare dimineață de joi. Așa că 
voiam să aflu — ce te-a făcut să crezi că avusese loc o 
confruntare? 

Edie se dezlipi de mânerul canapelei pentru a sta 
mai dreaptă. 

— Ce e asta, mai precis? se răsti ea. Acum mă 
interoghezi? 


— Nu, răspunse Neeta pe un ton egal. Încerc doar 
să înțeleg de ce credeai că Jake si Ryan s-ar fi putut 
lua la bătaie. 

— De ce discutăm despre asta? întrebă Edie. Prima 
oară mi-ai zis că a fost un jaf, apoi m-ai întrebat 
despre datorii, acum mă întrebi despre Ryan... 
Sugerezi cumva că acum crezi că n-a fost de fapt un 
jaf? 

Edie simțea că propriul glas devine mai puternic, 
mai ascuțit. 

— Prima noastră impresie a fost că e vorba de un 
jaf, răspunse Neeta cu grijă, însă au trecut deja șase 
zile de la începerea anchetei și tot n-am descoperit 
niciun indiciu al unei pătrunderi prin efractie. N-a 
fost forțată nicio încuietoare, n-a fost spart niciun 
geam, televizorul și Xboxul sunt încă la locul lor. 
Am găsit portofelul lui Jake, în care se aflau șaizeci 
de lire, în buzunarul din interiorul jachetei lui. 

Edie oftă si se îndoi de mijloc, proptindu-si 
fruntea în palme. 

— Dar nici nu era nevoie sa forteze ceva! Usa era 
deschisă. Și poate că pur și simplu nu i-au descoperit 
portofelul. Cum rămâne cu premiul? Cel la care doar 
ce ne-am uitat? 

Neeta își drese glasul. 

— Chestia e... începu ea, iar Edie își dădu seama 
din tonul Neetei că n-avea să-i placă deloc ce 
urmează. Până acum nu ţi-am explicat, pentru că n- 
am vrut să te supăr, însă premiul nu lipsește. 

Edie rămase cu gura căscată, nevenindu-i să 
creadă. 

— Criminaliștii noștri l-au luat din casă în ziua 
atacului. Am făcut niște teste. Credem că premiul a 
fost arma crimei. 

— O, Doamne! 

Chipul lui Edie se boti de tot și-și îngropă iarăși 
fața în palme. 

— Până acum, criminaliștii n-au descoperit decât 
trei seturi de amprente pe el. Pe ale lui Jake și pe-ale 
tale, și, desigur, pe ale lui Ryan. 

Edie își smuci iar capul în sus. 


— De ce ,,desigur, ale lui Ryan“? 

— Păi, răspunse Neeta, urmărind cu atenţie chipul 
lui Edie, știm că a pus mâna pe premiu. L-a ridicat, 
spunea el, când a mișcat trupul lui Jake. De fapt, îl 
ținea în mână atunci când au sosit paramedicii. 
Părea aproape... 

— Aproape...? 

— Aproape reticent să-i dea drumul, așa s-au 
exprimat ei. 


Apelul o smulse cu brutalitate din somn. 

Sări în capul oaselor, aproape căzând de pe 
canapea. Lumina strălucitoare a soarelui pătrundea 
prin geamuri. Aruncă o privire la ceasul de deasupra 
șemineului — de bună seamă că nu atipise mai mult 
de un sfert de oră. Telefonul se opri din sunat. Apoi 
o luă de la capăt. 

Pentru numele lui Hristos! 

Tot ce voia era să doarmă. Întinse mâna și luă 
telefonul de pe màsuta de cafea. Era tot Lara. 

— Alo? 

— Edie! 

Glasul adanc, gutural, al prietenei sale era plin de 
usurare. 

— În sfârșit! Mi-am făcut griji pentru tine! 

— Știu. Îmi pare rău, dar... 

— Nu, n-are de ce să-ți pară rău, nu fi prostutà! Esti 
bine? Normal că nu ești bine. Pot să vin să te văd? 

— Lara, sunt epuizată, nu prea dorm... 

— Ascultă, am să trec pe-acolo și am să-ți pregătesc 
o ceașcă de ceai, apoi am să o sterg iar, bine? N-o să 
rămân. Îţi aduc ceva? Mâncare, de băut...? 

Edie aruncă o privire la sticla de whisky aproape 
goală de pe raftul de sus al dulapului cu băuturi al 
lui Ryan. 

— O sticlă de whisky, Lagavulin? 


Abia trecuse de ora 4 după-amiaza când ajunse 
Lara, însă Edie tot insistă să desfacă sticla. 

— Am avut o zi oribilă, începu ea, mutându-se cu 
un aer amărât înapoi în cuibul pe care și-l făcuse pe 
canapea și trăgându-și păturile în jurul corpului. Am 
fost luată la întrebări de această femeie, de această 
agentà de legătură cu familia, cità ea cu degetele 
îndoite în aer. Ea ar trebui să mă ţină la curent cu ce 


se întâmplă, însă am senzația că nu face decât să 
sape după mai multe informații. 

Lara, impecabilă ca de obicei, într-un costum 
negru elegant și teniși roșu-deschis, cu părul brunet 
strâns la spate într-o coadă ridicată spre creștet, se 
așeză pe fotoliu, cu spatele la geam. Se aplecă în față, 
cu coatele pe genunchi. 

— Dar n-au cum să creadă că tu ai fi implicată... 

— Nu, nu cred. Nici măcar nu mai sunt sigură ce 
cred ei. Mai întâi, au spus că a fost vorba de un jaf, 
apoi au început să vorbească despre datorii, însă... 
of, nu mai știu! Nu mai gândesc cum trebuie. Nu 
mai pot gândi cum trebuie, căci sunt prea obosită. Și 
tot timpul mă simt al dracului de vinovată. 

Lara închise ochii câteva secunde. 

— Pentru că n-ai fost acolo, vrei să zici? Pentru că... 

— Pentru că am fost aici. Cu Ryan. 

Lara nu zise nimic preț de câteva clipe. 

— Când zici cu Ryan, doar nu vrei să... 

— Nu, nu așa, nu. Aș vrea doar... Aș vrea să pot jeli 
așa cum trebuie, înţelegi? Să fiu supărată într-un 
mod normal. 

Lara se îndreptă de spate, oferindu-i lui Edie un 
surâs trist. 

— Eu nu cred că jalea este vreodată firească. Simti 
ce simţi. Întotdeauna este complicat. 

Edie aprobă din cap. Își goli paharul și se aplecă 
să-și mai toarne unul. 

— Nu mă judeca, ceru ea, aruncându-i Larei o 
privire. 

Lara ridică palmele. 

— Edie, eu as fi ultima persoană de pe lumea asta 
care să te judece. 

Edie mai luă o gură de whisky ce avu darul s-o 
încălzească, bucurându-se un moment de efectul 
plăcut de amortire pe care i-l oferea. Observă cum, 
pe sub poleiala exterioară, Lara părea și ea cam 
obosită. 

— Tu ești bine? Pari cam... 

— Vlăguită? zâmbi Lara. Mda, am lucrat întruna. 
Am un proiect important la care tot muncesc de o 


eternitate. A fost un proiect de suflet, dar în sfarsit 
pare că am ajuns la capăt. 

Edie încuviintà, ușurată să mute câteva secunde 
atenţia de la propria persoană. O îmboldi pe Lara să 
vorbească mai mult despre firma ei, StoryTime. Era 
un soi de afacere cu podcasturi și audiobookuri, 
unde oamenii își puteau face abonament ca să 
asculte povești originale depănate de-a lungul mai 
multor zile. 

— Chestia inteligentă e, continuă Lara, că poti citi 
aceste povești și pe o tabletă sau pe un telefon 
mobil, apoi să treci la varianta audio; depinde dacă 
alergi, șofezi sau stai acasă pe canapea. Avem de 
toate — povești pentru plimbăreţi, povești pentru 
exploratori, povești de groază de spus în jurul 
focurilor de tabără, povești pentru romantici... 
genul ăsta de lucruri. În fine, suntem aproape gata 
să facem teste pe public. Iar apoi sperăm să-i dăm 
bătaie și să avem totul gata pregătit pentru la 
toamnă. Îţi trimit un link dacă vrei. O perioadă de 
probă gratuită. 

Edie încuviintà, apoi mai luă o înghititurà din 
pahar si se adânci si mai mult în canapea. 

Lara își lăsă capul într-o parte, uitându-se 
îngrijorată la ea. 

— Eşti epuizată, zise, ridicându-și geanta de la 
picioare. Cred că ar trebui să te las în pace. 

— Nu! protestă Edie, căci alcoolul o făcea să se 
bucure de prezența altcuiva. Mai stai puţin! Te rog, 
povestește-mi și altceva — orice. Mai ai de gând să 
participi la ultramaraton? Te mai antrenezi? 

Alergatul reprezenta o limbă comună pentru Lara 
și Edie, lucrul care le făcuse să încropească o legătură 
de la bun început. La o lună sau două după ce Edie 
și Jake se mutaseră în Scoţia, Edie se înscrisese într- 
un club de alergat pentru a încerca să cunoască 
oameni. O remarcase pe Lara — înaltă, cu picioare 
lungi și foarte rapidă — încă de la primul tur. 
Rămânând cu ochii atintiti la logoul cu Maratonul 
Londrei de pe maioul de alergare al acelei femei 
înalte, Edie încercase să țină pasul cu ea. Dar nu 


reușise. Însă după turul acela, femeia înaltă — 
Lara — fusese prima persoană care o salutase. Era 
deschisă și prietenoasă, deși, se gândea Edie uneori, 
nitel cam pasionată câteodată. Fusese prima si 
singura prietenă din Edinburgh a lui Edie, până 
când Ryan se mutase și el de la Londra. 

Lara  sporovăia despre programul ei de 
antrenament când Edie auzi afară un zgomot care-o 
făcu să tresară. Lara se întrerupse, cu sprâncenele 
ridicate. 

— Care-i treaba? 

— Nimic, doar... 

Edie se aplecă, lungindu-și gâtul ca să vadă usa de 
la intrare. 

— Am auzit ceva. Credeam că poate... 

— Poate? 

— Poate Ryan a ajuns mai devreme. 

Se lăsă pe spate în canapea, ascultând totuși cu 
atenţie, în timp ce mai sorbea o dată din pahar. 

— Și ar fi o problemă? o întrebă Lara. 

Edie își rupea o unghie cu dinții. 

— Nici el nu e într-o dispoziție plăcută. Adică, 
evident că nu are cum să fie. L-a pierdut pe Jake, și el 
e cel care l-a găsit. Dar felul în care se comportă, nu 
e... normal. Insistà să meargă în continuare la 
serviciu, că nu-și poate lua deloc liber, dar apoi se 
întoarce acasă și e plin de furie, sensibil, aproape... 
panicat? Tresare când aude zgomote puternice. S-a 
panicat tot când am trântit ușa din greșeală acum 
câteva zile... Presupun că ai dreptate — jalea este un 
lucru complicat. 

Lara încuviință gânditoare. 

— Mda, dar nu e în regulă să se supere pe tine. 

— Nu, e bine, e bine, rosti Edie cu amărăciune. Dar 
chiar simt că e stânjenit de prezența mea aici, că ar 
prefera să fiu în altă parte. Și e dureros, pentru că 
simt că am avea mai mult ca oricând nevoie unul de 
altul. 

Clătină din cap înainte să adauge: 

— Nu știu — poate că exagerez și eu. Sunt prea 
sensibilă, paranoică... 


Îsi goli paharul si se aplecà sà-si mai toarne unul. 

— Edie... 

Lara își mușcă buza. 
— Ai zis că nu judeci, da? 
Lara încuviintà iar. 
Edie se lăsă la loc pe spătar, încrucisàndu-si 
picioarele în fatà, si mai luà o înghititurà prelungà. 

— Chestia cu Ryan e că nu face față bine esecurilor. 
Nu prea stie cum sà le încaseze. 

— Esecuri? se încruntà Lara. 

— Asa va vedea el situația. N-a zis prea multe, dar îl 
cunosc pe Ryan — va considera că și-a lăsat baltă 
prietenul, că l-a dezamăgit. Și că l-a rănit adânc pe 
Jake fiindcă mi-a luat apărarea, deși lucrurile nu stau 
chiar așa. Doar că e foarte complicat totul, și mă tot 
gândesc... 

Lui Edie i se frânse glasul. 

— Mă tot întreb de ce. Ce-am făcut ca să merităm 
asta? Suntem oameni cumsecade. Nu merităm așa 
ceva. 

Lara se ridică brusc în picioare ca să deschidă 
geamul. 

— E înăbușitor aici, nu crezi? 

Câteva secunde, rămase în fata geamului deschis, 
uitându-se la lumina blândă a amurgului. 

— E mai bine așa, spuse încet, aproape doar pentru 
sine. 

În spatele ei, Edie își goli paharul și se cuibări 
înapoi pe canapea, trăgându-și pătura până la 
bărbie. 


Pentru a doua oară în aceeași zi, Edie fu trezită 
brutal din somn. Acum lumina soarelui nu se mai 
strecura deloc prin fereastră. Camera era învăluită în 
beznă. O clipă sau două, rămase întinsă pe canapea 
ascultându-și bubuiturile năvalnice ale inimii. Nu-și 
amintea când își luase la revedere de la Lara — 
pesemne că adormise pur și simplu. Își amintea 
whiskyul. Acum îi simțea și efectele, căci îi bubuia 
capul și avea gura uscată. Aruncă pătura cât colo și 
se căzni să stea dreaptă. Dând frenetic din mâini, 


încercă să nimerească veioza din stânga, dar la fel de 
bine ar fi putut fi și oarbă în întunericul ăla. 

O cuprinse un val de greață, silind-o să rămână 
nemișcată câteva momente. Se uită drept înainte și, 
deși nu vedea nimic, avu senzația că nu mai e 
singură, că mai era cineva în cameră. Poate că 
adormise si Lara alături de ea? Dintr-odată, simți 
mișcare, iar în clipa următoare se lumină totul. Pe 
fotoliul de vizavi stătea Ryan, cu mâna pe 
comutatorul veiozei, uitându-se la ea. 

— Isuse! ţipă Edie, ferindu-și ochii de lumina 
puternică. Ryan, ce m-ai speriat! 

Ryan nu zise nimic. Expresia îi era goală, iar 
ochii, sticloși. Femeia își dădu seama că e beat. 

— Ești bine? șopti, dar el tot nu zicea nimic. Ryan, 
ce s-a întâmplat? Începi să mă sperii... 

— Micuta ta prietenă, răspunse el în final, a venit la 
birou la mine. 

Edie clipi greoi, trecându-și mâna prin păr. 

— Prietena mea? Cine, Lara? 

Bărbatul clătină lent din cap, fără să o slăbească 
din priviri. 

— Cealaltă micuță prietenă a ta. Politista. Ea și încă 
doi amici de-ai săi și-au făcut apariția la mine la 
birou, târându-mă practic afară de-acolo. În fata 
întregii firme. 

— Poftim? De ce? Dumnezeule, Ryan, habar n-am 
avut... 

— De ce? Tu să-mi spui, E! 

Nu se mișcă, dar glasul îi deveni mai puternic: 

— Tu să-mi spui de ce brusc par să fiu suspectul 
principal în toată această tărășenie? 

— Suspectul principal? 

Edie își simțea inima în gât. 

— Nu, Ryan, eu nu le-am zis nimic, n-am... 

— Voiau să afle din ce cauză m-am certat cu Jake în 
dimineața aia. Voiau să știe dacă ne-am certat din 
cauza filmului lui Jake. Dacă eram invidios pe 
succesul lui Jake! 

Râse — un sunet neplăcut, plin de amărăciune. 


— lar apoi au vrut să afle dacă ne-am certat pentru 
tine. 

Buzele lui Ryan se răsfrânseră într-un surâs urât, 
plin de malitiozitate. 

— Asta le-ai spus? Că ne-am luptat amândoi toată 
viața pentru atenţia ta? 

— Normal că nu le-am spus așa ceva, răspunse 
Edie, simțind lacrimi întepaàtoare. Nu le-am spus 
niciodată că v-aţi certat din cauza mea. Nu le-am 
spus deloc că v-aţi certat. Am pomenit de film, însă 
doar în treacăt. Nici măcar nu știu de ce-am adus 
vorba... 

Ryan se ridică în picioare, clătinându-se niţel 
când o făcu. 

— Nu, nici eu. Dar un lucru îl știu totuși, rosti el în 
timp ce pornea spre dormitor. Vreau să pleci. 

— Ryan... 

Edie începu să plângă. 

— Edie, vorbesc serios. 

Se întoarse cu fața spre ea și acum disprețul 
dispăruse cu totul. Chipul îi era lipsit de orice 
expresie. 

— Nu te vreau aici. M-ai înțeles? Nu te mai vreau 
deloc prin preajmă. 


După ce Ryan plecă la culcare, Edie stinse lumina 
și rămase trează în întuneric, încercând să-și 
domolească bătăile inimii. Pesemne că în cele din 
urmă adormise, căci atunci când se trezi, afară era 
lumină și apartamentul era învăluit de liniște, 
neclintit într-un mod care-i dădea de înțeles că Ryan 
plecase la muncă. Se ridică, își luă un pahar cu apă 
de la bucătărie si înghiți două pastile de 
paracetamol. Trase draperiile si descoperi că 
priveliștea dispăruse. Negura — o ceaţă deasă 
dinspre mare — dăduse năvală, acoperind orașul cu 
o pătură albă. 

Își făcu o cană de cafea și se întoarse pe canapea, 
iar când se așeză observă pe măsuţă un plic care-i 
purta numele, alături de o bucată de hârtie 
împăturită. Luă mai întâi hârtia, o desfăcu și citi 
biletul: 


N-am vrut să te trezesc! Sper că ai dormit bine. Te 
sun mâine xoxo 


Probabil că îl lăsase Lara ieri. Aseară nu-l văzuse, 
însă nu era deloc surprinzător, având în vedere ce se 
întâmplase. Luă apoi plicul. Înăuntru se afla alt 
bilet: 


Scuze pentru aseară! Eram supărat. Dar chiar cred 
că avem nevoie de spațiu ca să jelim. Poarte c-ar fi 
mai bine dacă ţi-ai găsi alt loc în care să stai o 
vreme?? Rx 


Edie se mai înveseli putin, doar ca să se 
prăbușească iar. Sperase că Ryan se va răzgândi 
complet — la urma urmelor, unde se astepta sà 
plece? Doar nu la casa de pe faleză, nu? Luà o 
înghititurà de cafea si simti aproape imediat un val 
de greatà. 


Fugi la baie, se lăsă în genunchi și prinse vasul de 
toaletă cu ambele mâini. Icni cu putere. Nimic. 
Rămase în genunchi acolo, tristă, îmbratisànd 
veceul, suspinând încet și strângând din ochi pentru 
a-și reține lacrimile. Când îi deschise iar, zări ceva. 
Ceva metalic scânteind pe fundul veceului. Își vâri 
brațul în apă și degetele i se strânseră în jurul unui 
mic obiect de metal. 

Câteva secunde, rămase pe podea, cu inima 
bubuind și cu apa picurându-i de pe mână. Se holba 
cu gura deschisă, fără să-i vină a crede, la banda 
îngustă de aur dintre degete, cu propriul nume 
gravat pe interior. Verigheta lui Jake. 

Dar n-avea niciun sens. Jake nu mai trecuse pe- 
acasă pe la Ryan de săptămâni bune — cel putin de 
o lună. N-avea cum să fi fost aici în tot acest timp. 
Poate, se gândi ea, paramedicii îi dăduseră verigheta 
lui Ryan ca s-o păstreze. Dar apoi, ce? Uitase de ea? 
O aruncase în toaletă? Chiar și în starea în care fusese 
aseară, lui Edie îi venea greu să creadă că Ryan ar fi 
făcut așa ceva. 

Cu gândurile roindu-i prin minte, își aduse 
aminte de dimineața precedentă, când Neeta își 
băgase nasul aiurea, scotocind prin dormitorul lui 
Ryan. Neeta folosise baia — dar ce însemna asta? Că 
Neeta încerca să-i însceneze crima lui Ryan? Sau — 
Edie simți imediat un nod în stomac — că Neeta 
încerca să i-o însceneze ei? Apoi, aici fusese și Lara, 
nu-i așa? Și folosise și ea toaleta. Dar cum 
Dumnezeu să facă Lara rost de verigheta lui Jake? 
Lara nu-l mai văzuse de luni bune. 

Se comporta prostește. Devenea iar paranoică. 
Sau poate nu? 

Se așeză pe plăcile de gresie reci din baie și, în 
timp ce se zgâia la verigheta lui Jake, Edie deveni 
conștientă de un tàràit, care încetă și apoi se repetă, 
din nou și din nou. Soneria. Poștașul, probabil. Se 
simți tentată să-l ignore, dar cum suna în 
continuare, nu mai rezistă. Se ridică anevoie în 
picioare, se spălă iute pe mâini, își aruncă niște apă 
pe față și merse în hol, unde apăsă interfonul. 


— Edie? 

Era Neeta. 

Cu inima bubuindu-i în piept, Edie deschise gura 
ca să zică ceva, dar se trezi că rămăsese fără cuvinte. 

— Edie? Sunt Neeta Badami. 
— Momentan nu pot vorbi, sunt... 
— Edie, poţi să deschizi, te rog? 
Edie inspiră adânc. 
— Nu, nu pot. Nu mă simt bine, sunt... 
— Edie, trebuie să venim să vorbim cu tine. 

Glasul Neetei era ferm, ca al unei profesoare. 

— E important. Va dura doar un minut, dar trebuie 
să vorbim chiar acum. 

Edie apăsă butonul care descuia ușa de jos. 
Deschise și ușa apartamentului, prinzându-se strâns 
cu mâna dreaptă de toc, pentru sprijin. În mâna 
stângă strângea verigheta lui Jake. Le ascultă pașii 
urcând pe scări. Părea să fie un grup numeros — o 
adevărată armată care se apropia tropăind de ea. 
Simti brusc imboldul să fugă, dar n-avea încotro să 
se ducă, niciun ascunzis. 

Neeta își făcu apariția, cu o expresie solemnă, 
urmată de doi polițiști în uniformă. Deci nu o 
armată, ci doar trei persoane. Edie își strânse și mai 
bine cămașa de noapte în jurul trupului. Se clătina 
în prag, ametità. 

— Ce este? îi întrebă. Ce e atât de important? 
— Putem intra un minut? 

Edie păși docil în spate. Agenţii trecură pe lângă 
ea, mergând în bucătărie, unde unul dintre ei așeză 
ceva pe blat înainte să se îndepărteze. Neeta o luă pe 
Edie de braţ si o conduse în bucătărie, iar aceasta se 
sprijini de ea, înspăimântată, deși nu știa de ce. 
Acolo, pe blatul de marmură, se aflau două pungi de 
plastic transparent, iar în interiorul lor erau un 
telefon mobil și un laptop. 

— Recunosti vreunul dintre aceste obiecte? o 
întrebă Neeta. 

Edie își simţi picioarele începând să tremure. 
Încuviintà. 


— E laptopul lui Jake, răspunse ea. Abtibildul — 
Warp Speed Films — e al lui. Mobilul... n-am cum sà 
fiu sigurà, dar pare al lui. 

Simti cum strànsoarea Neetei din jurul bratului 
slabeste. 

— Unde le-aţi găsit? 

— În tomberonul comun, răspunse Neeta, la 
capătul drumului. Unul dintre locatari a anunţat că 
le-a văzut acolo dimineaţă. I s-a părut neobișnuit ca 
asemenea obiecte să fie aruncate la gunoi. 

Lui Edie i se învârtea capul. 

— Tomberonul... chiar... chiar din capătul 
drumului? 

La nici cincizeci de metri de ușa casei lui Ryan. 

— Nu eu le-am pus acolo, zise ea. Jur pe Dumnezeu 
că nu eu le-am pus! 

Neeta aprobă din cap. 

— Nu, nu credem că le-ai pus tu, Edie, răspunse 
politista. 

— Atunci... Ryan? 

Un suspin o înecà pe Edie cu totul. Se clătină în 
vreme ce picioarele i se transformau parcă în jeleu. 
Cineva — unul dintre bărbații în uniformă, cel mai 
probabil — o prinse înainte să atingă podeaua din 
bucătărie. Ultimul lucru pe care-l auzi înainte să 
leșine fu pocnetul scos de verigheta lui Jake atunci 
când atinse lespezile de piatră după ce i se rostogoli 
din mână. 


Partea a Il-a 
NOIEMBRIE 


Si a mai rămas doar unul. 

Aproape toată viața lui Edie, fuseseră doar ei 
trei — Jake, Ryan și ea. Înainte de Jake, înainte de 
Ryan, Edie fusese mereu singură. lar acum era iarăși 
singură: singură și plină de teamă. 

Baierele sacoșelor de cumpărături îi tăiau dureros 
palmele în timp ce străbătea cât putea de repede 
kilometrul ce despărțea stația de autobuz de cărarea 
către casa de pe faleză. Era foarte frig și lumina 
începea să se îÎmputineze, în timp ce inima îi bătea 
tot mai repede. Noaptea, nu se vedea absolut 
nimic — nu-și permitea să rămână afară după 
lăsarea întunericului. 

Se mutase înapoi la casa de pe faleză în urmă cu 
o lună. N-avusese de ales: după ce Ryan fusese 
arestat și acuzat de uciderea lui Jake, Edie rămăsese 
în apartamentul lui până expirase contractul de 
închiriere. Ea cu siguranță nu-și permitea chiria lui, 
iar încercările de-a vinde casa de pe faleză eșuaseră 
toate. Câţiva potenţiali clienți veniseră să o vadă, 
dar nu primise nicio ofertă. „Încearcă iar în 
primăvară“, o sfătuise agentul imobiliar. „Nimeni nu 
vrea să cumpere o casă întunecoasă.“ Nu spusese că 
nimeni nu vrea să cumpere o casă singuratică de pe 
o faleză măcinată de eroziune al cărei fost locatar 
fusese omorât cu brutalitate chiar acolo. Dar Edie 
întelesese. 

Momentan, era blocată aici, singură în bezna tot 
mai densă. Pe scurt, casa se afla la trei kilometri de 
cel mai apropiat oraș, dar odată cu lăsarea 
întunericului, la fel de bine s-ar fi putut afla și la 
capătul lumii. Cu terenuri împădurite la nord și la 
sud, fără niciun semn de viață vizibil, în afară de 
câteva vase tăcute ce treceau când și când pe mare. 
Fără lumină sau zgomote — fără petreceri lăsate cu 


betii sau râsete de elevi. Era doar vântul prin brazii 
din spatele casei, valurile care se spărgeau de stânci 
și tipetele neobosite ale pescarusilor. 

Parcă și problemele se țineau scai de Edie. O 
așteptau în prag atunci când izbi cu umărul ușa de la 
intrare — corespondența de azi lăsată peste cea de 
ieri. Majoritatea plicurilor erau facturi pe care nu-și 
permitea să le achite. Păși peste teanc, aprinse 
luminile și porni căldura, apoi se apucă să așeze 
puținele cumpărături. Aerul care făcea să zornăie 
ţevile o călca pe nervi. 

După ce aranjă cumpărăturile, se așeză la masa 
din bucătărie și-și verifică e-mailurile, sperând să fi 
primit vreun răspuns la joburile la care se înscrisese. 
Dar nu primise nimic — absolut nimic în afară de 
spam și de reclame, inclusiv un mesaj de la 
StoryTime, firma Larei, care-i oferea o perioadă de 
probă gratis. 

Edie își închise laptopul cu un pocnet și își adună 
tot curajul care-i mai rămăsese pentru a înfrunta 
corespondenţa fizică. Sortă plicurile, punându-le 
deoparte pe cele cu „notificare finală“. Avea o 
scrisoare de la tribunal, care o informa că data 
procesului lui Ryan era stabilită peste trei luni. Și 
mai avea o scrisoare stampilatà cu ,,HMP! 
Edinburgh”. 

Edie deschisese primele scrisori trimise de Ryan. 
Citise în fiecare rând disperarea lui, faptul că nu-i 
venea să creadă că ea putea să-l considere vinovat de 
uciderea lui Jake. Se chinuise să-i citească mesajele 
în care o implora să vină să-l viziteze și, după ce se 
gândise îndelung, începuse să se pregătească pentru 
o vizită. 

Atunci intervenise Neeta. 

— Edie, înainte să mergi să-l vezi, o avertizase ea, 
cred că trebuie să te gândești la fapte. 

Femeia îi spusese că aveau un dosar foarte solid 
împotriva lui Ryan, atât din punct de vedere al 
dovezilor criminalistice, cât și al motivului. Nu mai 
aveau niciun alt suspect. Ryan încercase să arate 
către altcineva. Făcuse niște acuzații nebunești la 


adresa unei femei misterioase, al cărei nume nu și-l 
amintea. Dar pur și simplu nu exista nimic care să 
sugereze că mai era și altcineva implicat. 

Neeta îi prezentase lui Edie un dosar întocmit 
pentru caz. Dosarul scosese la iveală, spre groaza lui 
Edie, că nu-l cunoscuse absolut deloc pe Ryan. Că 
nici pe Jake nu-l cunoscuse de fapt. Că o mintiserà 
amândoi, că îi trădaseră încrederea ani de-a rândul. 
Era ca și cum cei doi duseseră o viață paralelă, despre 
care ea nu știuse nimic. 

În primul rând, habar n-avea câte datorii 
strânsese alături de Jake. Acesta împrumutase în 
mod regulat sume mari de la Ryan, începând din 
momentul în care avuseseră primele probleme 
financiare. Din e-mailurile pe care le schimbaseră cei 
doi, se părea că după ce Jake moștenise casa, Ryan 
începuse să întrebe când va primi înapoi o parte din 
bani. Niciunul dintre ei nu pomenise față de Edie 
ceva legat de asta. 

Nici despre faptul că Jake încercase de la bun 
început să-l convingă pe Ryan să nu se mute în 
Edinburgh. Îi scrisese spunându-i că el și Edie „aveau 
nevoie de distanță“ față de el. Îi spusese că acesta era 
motivul pentru care se mutaseră. Ceea ce, din 
punctul de vedere al lui Edie, era complet fals. 

Într-un alt schimb de e-mailuri, Jake pomenea de 
„ce se întâmplase cu Tania“ și de „treaba cu L“, și-l 
întreba pe Ryan dacă el chiar voia ca Edie să afle 
„adevărul“. Edie habar n-avea la ce se referise. Știa 
cine e Tania — o fostă iubită de-a lui Ryan, din urmă 
cu mai multi ani. Ruptura lor fusese nasoală — Edie 
își amintea cuvintele „nebună“ și  „scorpie 
răzbunătoare“. Cât despre „L“, se putea referi la mai 
multe persoane. Putea fi și Lara, desigur, pe care Jake 
n-o cunoștea mai deloc, dar mai existau câteva 
posibilități în rândul nenumăratelor aventuri 
amoroase ale lui Ryan. Fără să se gândească prea 
mult, Edie își putea aminti cel putin două Lizzie, o 
Leanne și o Lucy. 

După ce Neeta îi arătase dosarul, Edie o căutase 
pe Tania pe Facebook, dar nu găsise nimic demn de 


interes: Tania se măritase de mult și acum posta 
poze cu propriii copii. Nici Ryan si nici Jake nu erau 
activi pe retelele sociale. Însà Edie descoperise totusi 
un grup de Facebook cu fosti elevi de la scoala lor, 
unde toți trei fuseseră subiectul unor discuții aprige. 
Foștii lor colegi de școală postaseră linkuri către 
articole de ziar despre uciderea lui Jake, multe dintre 
ele conținând detalii sângeroase ale crimei care se 
scurseseră în presă. Și mai rău, printre poveștile 
despre crimă și arestarea lui Ryan existau și zeci de 
comentarii, aproape toate fiind speculații mizerabile 
și bârfe: 


la uitati-va la asta! N-aș zice că-s surprins, ăia trei 
au fost mereu niște ciudati 

Ryan Pearce era un sinistru 

Jake Pritchard era homo, amorezii se ceartă 
mereu, farà discutie 

Sex în trei care-a luat-o razna? 

Ea a scăpat, nu-i asa? 

Mereu o curvă întepatà 

Sub nicio formă nu-i nevinovată 


Edie închisese browserul și nu se mai uitase de 
atunci pe rețelele sociale. Pur și simplu nu o 
interesau vieţile sau părerile acelor indivizi plini de 
ură. Ea, Ryan și Jake erau mai buni ca ei, și așa 
fuseseră mereu. Ei trei erau cu o clasă peste ceilalți. 

Dar asta fusese pe-atunci. Acum, în timp ce se 
ridica de la masă, aruncând la gunoi scrisoarea 
nedeschisă de la Ryan, Edie își surprinse reflexia în 
geam. Chipul palid care-o privea era chinuit și 
singuratic, ca o fantomă. 

Edie pàrasi casa pe întuneric. Era periculos, datà 
fiind vederea ei slabă, să alerge înainte de răsărit. 
Dar nu prea avea de ales, întrucât soarele nu se 
înălța decât la 8 dimineața în această perioadă a 
anului — iar în unele zile părea să nu răsară deloc. 
Dar trebuia să alerge. Alergatul era singurul lucru 
care o menținea zdravănă la cap. Așa că se ridică din 
pat, își legă șireturile la teniși, își prinse lanterna 
frontală și ieși în beznă, apucând-o printre copaci, 
unde fuioare de pâclă se agățau de ramuri, atârnând 
ca niște spectre. 

Când se întoarse în casă, membrele îi atârnau 
grele ca plumbul și tocmai se pregătea să intre în duș 
când îi sună telefonul. Se simți tentată să-l ignore — 
oricum apelurile telefonice din ultima vreme 
aduceau doar necazuri. Dar când văzu numele Larei 
pe ecran, se mai înveseli putin. Răspunse. O ascultă 
pe Lara sporovăind. Aceasta alerga de colo-colo în 
vizita la Londra, năpustindu-se de la o ședință la 
alta, apoi la coafeza ei preferată ca să-și vopsească 
părul și la oftalmolog ca să-și pună lentile de contact 
noi. Apoi alte ședințe, după care o posibilă întâlnire 
ceva mai târziu, deși nu era sigură că e genul ei. 

Edie încercă să-i răspundă cu blândeţe. Se strădui 
să păstreze un ton optimist, dar se trezi că-i e 
imposibil. Se simți rușinată când se auzi lansându-se 
într-o litanie de autocompătimire despre cât de 
singură era si cât de epuizată se simțea. Cum nu se 
putea concentra nici la cărți și cum uitatul la 
televizor o făcea să se simtă și mai amărâtă. 
Indiferent ce urmărea, dacă era o comedie, o dramă 
sau un documentar, se trezea dornică să se întoarcă, 
așa cum făcea mereu, către Jake și să discute cu el. 

Glasul Larei era liniștitor de cald: 


— Edie, stii de ce ai tu nevoie? De un companion. 
Ar trebui să-ți iei un câine. Există un adăpost nu 
departe... 

— Nu sunt genul care-și ia un câine. 

— Păi, au si pisici. Nu poți să alergi cu o pisică, dar 
prezența lor poate fi destul de liniștitoare. 

— Nu prea-mi plac animalele. 

— Bine. 

Lara părea dezamăgită. 

— Faptul că nu-mi plac animalele nu mă 
transformă într-o persoană rea. 

Lara râse. 

— Sigur că nu! Ascultă, eu încercam doar să găsesc 
ceva care te-ar putea înveseli... 

— Mă gândeam să încerc treaba aia cu podcastul. 
Știi, una dintre povești, zise Edie. Am primit zilele 
trecute o reclamă pe e-mail — ieri, de fapt —, și mă 
gândeam că poate dacă aș asculta ceva m-ar ajuta să 
dorm. 

— O, da — sunt geniale când vine vorba de asta. 
Sincer, o mulțime de oameni mi-au zis cât de 
relaxant e să aibă pe cineva care să le citească o 
poveste. Există una — o, da, Cea mai importantă 
șansă. E o comedie romantică, amuzantă și 
înduioșătoare. Ar trebui să faci o încercare. 

În seara aia, după o cină constând din boabe de 
fasole pe felii de pâine prăjită, Edie făcu o baie caldă, 
împrăștie petale de lavandă pe pernă, își conectă 
telefonul la boxele din dormitor și apăsă pe linkul 
poveștii recomandate de Lara. La 11 și un sfert, 
stinse lumina și se înveli cu pilota, mulțumită să 
aibă și altceva de ascultat în afară de valuri și de 
pescăruși. Povestea chiar era amuzantă și glasul celui 
care citea era într-adevăr liniștitor. Următorul lucru 
pe care-l realiză Edie fu că se răsucea în pat și se uita 
la ceasul de pe noptieră, care arăta că se făcuse 
aproape S dimineața. 

Dormise! 

Pentru ea, era aproape un miracol. 


11 


Alergat, mâncat, dormit, de la capăt. 

În decembrie, întunericul prelua tot mai mult 
controlul. Toată lumea lui Edie părea să cuprindă 
doar casa, pădurea și cărarea de pe coastă — toate 
estompate, toate în nuanţe de cenușiu. Dar trăgea 
aer în piept și alerga mai mult, mai repede — 
treisprezece, cincisprezece, șaisprezece kilometri. 
Alerga până abia mai putea sta în picioare. Își epuiza 
corpul, așa încât seara, cu ajutorul poveștilor, să 
doarmă. 

Uneori asculta aceeași poveste iar și iar, găsindu- 
și liniștea în repetarea ei, în faptul că știa că nu 
trebuie să urmărească alt subiect, ci doar să asculte 
glasul care o ajuta să adoarmă. Uneori poveștile se 
întrepătrundeau în timp ce dormea. Uneori atipea 
ascultând o voce și se trezea cu alta. 

Asta se întâmplă într-o noapte de la începutul lui 
decembrie: adormi ascultând un bărbat american 
spunând o poveste amuzantă despre o familie ce 
trăia la țară în California si se trezi, la primele ore ale 
dimineții, ascultând ceva complet diferit. Era glasul 
unei femei care spunea altă poveste, într-un loc 
complet diferit. Aceasta descria o casă singuratică, ce 
avea în spate un pâlc de copaci, o casă modernă din 
piatră cenușie și beton, cu un perete de sticlă care 
dădea spre mare. 

Lui Edie i se întetirà bătăile inimii. 

Glasul descria un living deschis, cu șemineul pe 
perete, cu lucarna în bucătărie, deasupra căreia își 
făcuse cuib un pescăruș. 

Edie sări în capul oaselor. Se repezi spre telefon, 
ratându-l și trântind pe podea veioza de pe noptieră. 
Înhăţă telefonul, dădu frenetic cu degetul pe ecran 
ca să-l deblocheze în timp ce glasul povestea mai 
departe și descria peretele stâncos al falezei gata să se 


prăbușească în fundul grădinii... În final, Edie izbuti 
să închidă aplicația. Glasul amuti. 

Pret de câteva secunde rămase nemișcată, 
strângând telefonul la piept. Sub pielea de la 
încheietura mâinii, pulsul îi bătea ca al unei păsări 
prinse în capcană. Cu gândurile învârtejindu-se, se 
îndrepta spre un atac de panică. Trase adânc aer în 
piept și-și reaminti că această casă era închiriată pe 
vremuri. În fiecare vară, tatăl lui Jake pleca în 
străinătate, și-n timp ce el călătorea, casa era 
închiriată turiștilor. În plus, de bună seamă că 
avusese prieteni și musafiri. Și mai erau și cei care 
veniseră să vadă casa pe vremea când încercase ea să 
o vândă... 

Reuși să se liniștească, zicându-și că exagera. 
Desigur, era înfricoșător, dar era doar o simplă 
întâmplare, o coincidență. Simtindu-se un pic 
aiurea, sări din pat și ridică veioza, apoi se urcă 
înapoi și porni aplicația. Povestea pe care o asculta 
se numea Un loc special în iad. Scriitorul era pomenit 
doar cu inițialele: GAL. 

Las-o baltă! își zise Edie în gând. Închide-o și 
ascultă altă poveste. 

Dar n-o putea lăsa baltă. 

Apăsă pe butonul de pornire. 


E o zi caldă de iulie. Ușa glisantă de sticlă care dă 
spre faleză e deschisă. Mirosul mării, izul de sare și 
de alge plutesc până la casă. Înăuntru, liniștea 
răsunătoare a spațiului ocupat până de curând și 
acum pustiu. Un loc odinioară plin de viaţă, acum 
un vid. Pe podea zace un bărbat. Sau ceea ce era 
cândva un bărbat, dar acum e doar un cadavru. 
Sângele încă se mai scurge din rana de la cap, din 
despicătura din teastà rămasă acolo unde un obiect 
greu de sticlă a lovit de sus în jos cu o forță 
redutabilă. 


Visa. Exact asta era — asta trebuia să fie. Se afla în 
mijlocul unuia dintre acele coșmaruri hiperreale pe 
care la ai uneori, atunci când visezi că te-ai trezit, 
doar ca să descoperi că se întâmplă lucruri ciudate. 


Genul de vis pe care-l ai când știi că visezi si faci 
eforturi să te trezești din el. 

Doar că ea nu se putea trezi. 

Se ridică în capul oaselor în pat, cu lumina stinsă 
si cu ochii la fereastra din fata sa, la vidul de dincolo 
de ea, ascultând un glas ce spunea o poveste pe care 
o stia deja. 

Povestea vorbea despre răzbunare. 

În primul episod are loc introducerea: Rosie este 
o fată isteatà care trece un examen ca să nu mai 
achite taxa la o școală privată de la țară, în Sussex. 
Este frumoasă și inteligentă, dar și batjocorită de 
ceilalți pentru că provine dintr-o familie săracă și 
dezorganizată. Sărăntoaca, așa îi spun. Frumoasa 
sărăntoacă! Pe măsură ce crește și devine tot mai 
frumoasă, Rosie primește din ce în mai multă 
atenţie, mai ales de la băieți. Acum atenţia lor e de 
alt soi, iar Rosie o acceptă ca și cum ar fi oferită din 
bunătatea inimii, desi nu e. Pe toții pereții din 
toalete sunt graffitiuri despre Rosie, despre ce face 
Rosie și cu cine. 

Trei dintre colegii ei de clasă nu li se alătură 
celorlalți. Aceștia trei — Michael, Josh și Ellen — se 
tin deoparte. Alcătuiesc un cerc închis, o mică 
bisericuță separată de restul. Însă unul dintre 
băieți — cel chipeș, Michael — a început să o 
observe pe Rosie. Îi zâmbește când trece pe lângă ea 
pe hol și zâmbetul lui nu e doar malitios. E altceva. 
Rosie crede că el ar putea fi diferit. 

Într-un weekend, acasă la un coleg de clasă are 
loc o petrecere, iar Rosie își adună curajul să meargă. 
Îndură remarcile răutăcioase despre hainele ei ieftine 
și cerceii luaţi din Primark, amortindu-si simțurile 
cu votcă. Când își face apariția și grupul celor trei, 
Rosie îi salută. Ellen o ignoră, pășind tantos ca să 
stea cu altcineva, însă cei doi băieţi se opresc si 
vorbesc cu ea. Beau și mai multă votcă. La un 
moment dat, se hotărăsc să meargă la etaj în 
explorare. Ajung toți trei într-un dormitor. Cineva îi 
scoate lui Rosie maioul, îi saltă fusta și-i trage în jos 
chiloţii. Începe să-i facă poze. 


Nimeni nu crede că Rosie — „frumoasa 
sărăntoacă“ — n-a consimţit. Faptul că pretinde c-a 
fost molestată e respins imediat ca o simplă fantezie, 
mai ales când Ellen susține povestea lui Michael și 
Josh, jurând că băieţii n-au rămas niciodată singuri 
cu Rosie. 

Acum Rosie nu mai e doar săracă. Nu e doar 
curvă. E și mincinoasă. Așa că batjocorirea ei devine 
și mai dură — mai cu seamă când poze cu ea, beată 
și dezbrăcată, cu pielea goală expusă și chipul 
transformat într-o grimasă, sunt distribuite prin 
toată clasa. Zdrobită și făcută de rușine, Rosie nu 
mai vine la ore. Începe să nu mai mănânce. Bea 
jumătate de sticlă de votcă și înghite și niște pastile 
odată cu ea. 

Din fericire, își revine. E salvată, mai întâi de 
paramedici și apoi de un terapeut priceput, de o 
școală nouă și de un profesor plin de bunătate. Își 
amintește că nu e doar frumoasă, ci și inteligentă. Își 
ia examenele cu brio, merge la universitate și-și lasă 
trauma în urmă precum un șarpe pielea. 

Până într-o zi, la cincisprezece ani și sute de 
kilometri distanță de noaptea acelei petreceri, când 
Rosie îl vede: Michael. Arată exact la fel, înalt și 
chipeș, plimbându-se pe stradă. Îl urmărește intrând 
într-un bar, mergând la o masă, iar acolo sunt și 
ei — Josh și Ellen. Toţi trei, împreună, lipsiţi de griji 
și îmbrățișându-se unul pe altul, râzând si 
bucurându-se de vieţile lor fericite și fără de pată. 
Un val de furie pură, îndelung reprimată, o cuprinde 
pe Rosie, iar atunci se hotărăște: nu mai poate 
continua așa. 

Episodul doi: în toiul nopții, Rosie merge cu 
mașina la casa singuratică unde Josh locuiește acum 
cu Ellen. Știind că Ellen e plecată cu afaceri, 
pătrunde prin efractie în casă și-l omoară, 
zdrobindu-i teasta cu sălbăticie cu o vază grea de 
sticlă. Apoi pune la cale dificila misiune de a-i 
înscena crima lui Michael. lar odată ce Michael va 
ajunge după gratii, ea își stabilește următorul 
obiectiv, cel final, adevăratul premiu: Ellen. 


Incremenità de teamă, aproape prea îngrozită sà 
se miște, Edie zăbovea cu degetul deasupra linkului 
pentru cel de-al treilea episod, gata să apese pe el. 
Cu siguranță se va trezi cât de curând, nu? Cu 
siguranţă trebuie să se termine? Cu inima lovindu-se 
de coșul pieptului, apăsă pe link. Telefonul scoase 
un tiuit și pe ecran apăru un mesaj: Episodul trei al 
acestei povești va fi lansat pe 8 decembrie! Vă 
mulțumim pentru că ati ascultat! 

Edie închise ochii, cuprinsă de ușurare. Nu 
trebuia să asculte. Nu trebuia să afle cum se termină 
povestea. Telefonul îi vibră în mână și o făcu să 
tresară. Se uită la ecran. Avea un mesaj de la un 
număr necunoscut: 


CE SE ÎNTÂMPLĂ MAI DEPARTE? 

În momentul în care soarele începea sà se ridice 
deasupra mării în acea dimineaţă, patul lui Edie era 
plin cu hârtii, vederi și poze. Frau amintiri din 
copilărie și din anii de tinereţe, pe care le recuperase 
din cutiile de pantofi stivuite în fundul șifonierului. 
Între degete ținea cea mai veche poză pe care o 
găsise cu ea, Jake și Ryan. Toţi trei stăteau călare pe 
biciclete pe aleea din fața casei părinților lui Jake. 
Purtau pantaloni scurți și tricouri și-și mijeau ochii 
în soare. Aveau probabil vreo treisprezece ani. 

Edie se uită la poze și se simți plină, copleșită de 
iubire pentru ei și de durerea care ajunsese să-i 
sufoce. Își verifică telefonul cam pentru a cinci suta 
oară, să vadă dacă mai primise vreun mesaj. Să vadă 
dacă Lara îi răspunsese la mesaje, trimise cu ore în 
urmă, în toiul nopții, pentru a-i cere s-o sune înapoi 
de îndată ce-ar fi fost posibil. 

Verifică și ora. Cât de devreme era prea devreme 
ca s-o sune pe Neeta Badami? Trebuia să-i spună că 
Ryan e nevinovat! Avea dovada! Povestea asta era o 
mărturisire! 

Problema cu apelul către Neeta era următoarea: 
detaliile crimei erau cunoscute publicului, 
mulțumită scurgerilor în presă. $i era posibil ca 
indiferent cine scrisese această poveste să fi avut 
ocazia să viziteze casa prin Airbnb sau ca potential 
cumpărător. Adevărata problemă era următoarea: nu 
detaliile crimei erau cele care dovedeau veridicitatea 
mărturisirii — ci partea de început a poveștii. 

Pentru că existase o petrecere, pe când erau ado- 
lescenti. Era adevărat. Și existase o fată, blondă și cu 
sâni mari, o fată cu o anumită reputaţie. Își făcuse 
de cap cu mai toţi băieții de la școală mai mari cu un 
an decât ea. Apoi îi căzuse cu tronc Ryan și-l 
urmărea peste tot, mereu, fluturând la el din gene. 


Edie n-o suporta. Fata venise la petrecere. Se dăduse 
la Ryan. După aceea, ea inventase o poveste că Ryan 
și Jake o conduseseră în dormitor și profitaseră de 
ea. Că îi făcuseră și poze. 

Când, într-o pauză de prânz din lunea de după 
petrecere, Edie fusese chemată în biroul directorului 
ca să relateze propria versiune asupra evenimentelor, 
ea spusese o minciună sfruntată: fusese cu băieţii 
toată noaptea. Nu era adevărat, dar la fel de bine ar 
fi putut fi. Ryan nu avea nevoie să „profite de fată“. 
Doar fetele se dădeau tot timpul la el. lar Jake avea 
ochi doar pentru Edie. Deci ambii erau nevinovați. 

Curviștina plecase apoi de la școala lor la câteva 
săptămâni după petrecere si nu mai auziseră 
niciodată de ea. Edie nu se mai gândise niciodată la 
ea. Acum, în vreme ce frunzărea hârtii și poze și 
amintiri din anii de școală, nu izbutea să găsească 
nici măcar o fotografie cu fata, nici măcar o simplă 
menționare a ei în revista școlii. Și, deși se strădui 
îndelung, Edie nu-și putu aminti nici cum o chema. 

Însă cunoștea o persoană despre care era destul 
de sigură că nu i-ar fi uitat în veci numele. 

Ryan. 

Ce-ar crede lumea, se întreba Edie, dacă ar vedea- 
o acum? Dacă ar putea-o urmări cu privirea în timp 
ce-și târșâia pașii prin clădirea închisorii, cu mâinile 
lipicioase tremurând si cu ochii pironiti în podea. În 
timp ce ridica braţele pentru perchezitie. Și cu inima 
bubuindu-i în piept pentru că în curând avea să-l 
vadă, pentru prima oară după luni bune, pe bărbatul 
acuzat că-i despicase teasta soțului ei? 

Oare ar presupune, precum foștii colegi de clasă 
de pe Facebook, că era și ea „implicată“? Asta ar 
crede Neeta? Edie încă nu vorbise cu ea — nici 
despre povestea din podcast și nici despre această 
vizită. Se hotărâse că mai întâi trebuie să stea de 
vorbă cu Ryan. 

După vestiare, Edie și celelalte vizitatoare — 
femei cu chipuri pline de tristețe, mame, fiice, soții 
și iubite ale căror bărbaţi le dezamăgiseră în feluri 
cumplite — au fost conduse în camera pentru vizite. 
Edie privi în jur. Se simțea nelalocul ei într-o 
asemenea companie. Trebuia să-și tot reamintească: 
Eu nu Sunt la fel ca ele. Sunt diferită. Ryan nu m-a 
dezamăgit. Ryan este nevinovat. 

În momentul în care au fost aduși deținuții, Edie 
vibra de atâta adrenalină. lar când îl văzu, avu 
impresia că inima s-ar putea să-i explodeze. Faţa lui 
chipeșă era sălbatică și palidă. Avea petice de barbă 
gri pe care înainte nu le mai văzuse. lar când se 
apropie, văzu că bărbatul avea o tăietură pe 
pometele stâng, iar în jurul ochiului se zărea urma 
verzuie a unei vânătăi mai vechi. 

Ryan îi zâmbi, schitànd surâsul lui strâmb 
familiar, care îi făcu inima să tresalte. 

— Pari obosită, E, începu el, plecându-și capul pe 
un umăr în timp ce se așeza pe scaunul din fata ei. 


Câteva secunde, Edie nici nu fu în stare să 
vorbească. Se holbă la el, cu buzele ușor depărtare. 

— Ei, haide! adăugă el. Doar n-arăt așa de rău, nu? 

Femeia clătină din cap. 

— Eşti... 

Glasul îi sună ca un croncănit și se văzu nevoită 
să tușească pentru a și-l drege: 

— Esti bine? 

— Mai bine acum, că te văd, răspunse el. 

Întinse o mână peste masă, spre ea. Edie, 
încremenită de emoție, n-a întins și ea mâna, așa că 
el și-o retrase cu grijă și-și împreună palmele pe 
masă. Rămase tăcut câteva clipe. Apoi ridică privirea, 
cu o expresie încărcată de speranţă. 

— Credeam c-ai renunţat de tot la mine. 

Edie avu impresia că inima stă să i se frângă. 

— Stii că procesul va avea loc peste trei luni? Doar 
trei luni... 

Ryan se uită prin încăpere, iar când privirea lui o 
întâlni din nou pe-a ei, Edie văzu că avea ochii 
umezi. 

— Nu eu am făcut-o. Știi prea bine. Edie, doar știi 
că n-aș fi putut s-o fac. 

— Da, izbuti Edie să rostească într-un final. Știu. 
Acum te cred. 

Ryan își înclină capul și umerii începură să-i 
tremure. 

— Nici nu-ţi închipui, reuși el să spună, cât de mult 
înseamnă asta pentru mine. 

Edie îl urmări câteva secunde, apăsându-și buzele 
cu pumnul ca să nu înceapă să suspine. 

— Chiar te cred, zise după câteva momente, dar nu 
reușesc să înțeleg de ce-ati ținut ascunse de mine 
atâtea lucruri, de ce m-ati minţit... 

— Nu te-am mințit, o întrerupse Ryan, uitându-se 
la ea în timp ce-și trecea o mână prin păr. Ascultă, E, 
a fost o chestie stupidă — o chestie de care nu era 
nevoie să afli... 

— Chestie stupidă? șuieră Edie, cu ochii mari. Au 
fost mii și mii de lire, Ryan! Nici măcar nu știu unde 


s-au dus — cu sigurantà nu i-a cheltuit cu mine sau 
cu casa, ori... 

Își desfăcu mâinile, nedumerità. 

— Ce-a făcut cu toţi banii? 

Ryan își feri o clipă privirea înainte să se uite din 
nou în ochii ei. 

— S-a înscris la cursul de scenaristică. Îţi aduci 
aminte, cel pe care ati spus că nu vi-l permiteti? 
Încerca să devină mai bun, să revină în joc... A mai 
făcut și niște investiții. Unele proaste. Am încercat 
să-i spun că n-ar trebui să încerce chestii exotice 
decât dacă își permite să piardă bani, dar n-a vrut să 
m-asculte. Nu voia să-i spună cineva ce să facă. Mai 
cu seamă eu. 

Ryan se aplecă peste masă, păstrând un ton 
scăzut: 

— Îi era rușine, bine? Lui Jake îi era rușine că tot 
trebuia să împrumute bani de la mine. 

Se îndreptă iar de spate înainte să continue: 

— M-am contrazis cu el — i-am zis că n-ar trebui să 
se ferească de tine, dar n-a vrut să m-asculte. Nu 
voia să pară nevrednic în fata ta. Așa că i-am cântat 
în strună. 

Întinse iar mâna spre ea și de data asta Edie i-o 
acceptă, iar atingerea îi trimise un curent electric pe 
sira spinării. Îl văzu cum roseste și-și feri privirea. 

— Ne-am susținut mereu unul pe altul, nu-i așa? 
Edie? Uită-te la mine! Mereu ne-am ținut spatele 
unul altuia. 

Multă vreme, Edie nu zise nimic. Când privirea ei 
o întâlni în sfârșit pe-a lui, îl întrebă: 

— Ryan, îți amintești de fata aia de la școală, cea 
care a spus că ati molestat-o? Cea căreia lumea 
obișnuia să-i zică Sărăntoaca? 

Ryan se lăsă pe spate în scaun, cu chipul 
încruntat. 

— Poftim? 

— Nu-ti mai amintești? insistă Edie. Aveam 
paisprezece ani, așa că tu și Jake trebuie să fi avut 
cincisprezece. Am mers la petrecerea aia... 


— Da, aia mi-o amintesc, o întrerupse Ryan. 
Normal că mi-o amintesc! A spus că am violat-o! 
șuieră el. N-ai cum să uiţi așa ceva. 

O expresie de dezamăgire îi străbătu chipul. 

— De ce mă întrebi? 

— Momentan nu pot să-ți explic. Nu avem mult 
timp la dispoziție, dar pentru mine e important să 
aflu mai multe despre fata aia. Trebuie să-mi spui, îţi 
amintești numele ei? 

Ryan scoase un oftat rapid: 

— Louise. O chema Louise Grant. 

Louise Grant. Ăsta era! Faptul că-i auzise iar 
numele o ajută să-și reamintească perfect cum toți 
trei — Jake, Ryan si ea însăși — stătuseră în fata 
porţilor școlii în pauza de prânz în acea zi de luni de 
după weekendul cu petrecerea. Ryan o ținea pe Edie 
cu brațul pe după umeri. Jake se sprijinea de gard, cu 
o țigară în mâinile făcute căuș și cu chipul plin de 
amărăciune. 

— Fata aia, Louise, îi zicea Ryan lui Edie, spune tot 
soiul de chestii despre noi. Cum am atacat-o, cum i- 
am făcut niște lucruri. 

Ryan avea ochii mari și un ton implorator. 

— Trebuie să ne ajuţi, E — am putea da de belea de- 
adevăratelea. 

Edie își amintea că se uitase de la Ryan la Jake, 
însă chipul lui Jake nu se vedea, pentru că avea 
capul întors. 

— Doar ne cunosti, continuase Ryan. Știi bine că n- 
am fi putut face asemenea lucruri. Trebuie să le spui, 
E. Trebuie să le spui că nu este adevărat. 

Edie se uită acum la Ryan, la vânătaia din jurul 
ochiului, la mâinile lui, cu unghiile roase din carne. 
Pe atunci ar fi făcut orice pentru ei, și la fel ar face și 
acum. Și totuși, într-un ungher al minţii, un gând 
nu-i dădea pace. 

— Ryan, mai e ceva. 

— Aproape s-a terminat timpul, Edie, și trebuie... 

— Te-a văzut cineva, îl întrerupse Edie. În ziua în 
care a murit Jake, un tip care ieșise să-și plimbe 
câinele te-a văzut parcându-ți mașina în fata casei cu 


douăzeci de minute înainte de momentul în care le- 
ai zis polițiștilor că ajunsesesi acolo. 

— Credeam c-ai zis că mă crezi? întrebă Ryan 
ridicând tonul. 

— De ce i-ai minţit? Ce-ai făcut acolo douăzeci de 
minute? 

Ryan se aplecă, proptindu-și coatele pe masă și 
masându-și teasta cu buricele degetelor. Trase adânc 
aer în piept. 

— Eu și Jake ne certaserăm cu o zi sau două înainte. 
Nu mai vorbiserăm. Nici măcar nu eram sigur dacă 
avea să-mi dea drumul înăuntru. Mă gândeam la ce 
urma să-i spun. 

— Ce ceartă? Nu mi-ai zis niciodată așa ceva. 
Stăteam la tine acasă în acel moment, Ryan. De ce 
nu mi-ai spus nimic despre ceartă? 

Ryan clătină din cap, părând îngrijorat. 

— Pentru că avea legătură cu tine, răspunse el. 

Edie se înroși toată. 

— Ce vrei să spui? 

Era jenată, dar și mulțumită, totodată. Nu reușise 
niciodată să scape de ea — de senzația de plăcere 
dată de faptul că cei doi concurau unul împotriva 
celuilalt pentru ea. 

Ryan îi întâlni privirea și-i observă expresia, jena. 
Se uită în altă parte. Și el era jenat. Era jenat pentru 
ea. 

— Mă refer la faptul că cearta nu era pentru tine, 
Edie. Era despre tine. 

Edie se înroși și mai tare. 

— Da, bine. Cum adică, „despre mine“? 

— Îi ceream să fie sincer cu tine, răspunse Ryan, 
întâlnindu-i privirea, pentru a și-o feri imediat. În 
legătură cu femeia pe care o cunoscuse. 

Edie auzi ceva ca un șuierat în urechi, ceva ce 
aducea cu marea, cu vântul printre pinii din spatele 
casei. Simti că începe să i se clatine pământul de sub 
picioare. Se prinse cu ambele mâini de blatul mesei. 

— Poftim? 

Ryan oftă. 


— Se vedea cu cineva, Edie. l-am văzut împreună, 
la barul de la Balmoral. Erau... în fine, era evident că 
sunt împreună. Normal că a minţit și despre asta. A 
spus că e o producătoare, dar vedeam bine că 
minte — se eschiva în privinţa ei și se înfuria foarte 
uşor. 

O clipă, Edie rămase fără cuvinte. 

— Dar... izbuti să bolborosească într-un final, de ce 
nu mi-ai spus? 

Ryan se uită la ea, apoi ridică palmele în sus. 

— Cum as fi putut, E? Nu v-as fi putut face asa ceva 
nici lui, nici tie. Și oricum nu m-ai fl crezut în veci. 
Mereu ai avut o slăbăciune când venea vorba de el. 

— Dar... 

Edie era buimăcită. 

— Cum ar fi putut să cunoască pe cineva? De-abia 
iesea din casă. 

Ryan îi aruncă un zâmbet extrem de trist. 

— A cunoscut-o cu ajutorul tău. Nu-mi mai 
amintesc cum o cheamă. Lorna? Laura, poate? O 
femeie de la clubul tău de alergare. 

— Lara? 

— Da, așa. Lara. 

Se apropia o furtună. 

Fusese emis un cod roșu, se spunea la știri. Ploaie 
torențială, cu vânt de până la 80 de kilometri la oră 
și rafale de până la 120. Lasă-l să vină, își zise Edie în 
timp ce cobora din autobuz în seara aceea. Începea 
deja să se lase întunericul, iar vântul biciuia cu furie 
dinspre mare. Lasă-l să vină. Lasă-l să rupă casa în 
bucăți, să spele toată putreziciunea aia de loc și s-o 
arunce în mare. 

Ea însăși un vârtej, Edie umbla plină de mânie 
prin casă, în căutarea unor semne despre ce-i 
spusese Ryan. Dădu năvală în biroul lui Jake, 
aruncând pe jos tot ce se afla pe masă. Îi scoase 
hainele din șifonier, adulmecându-i gulerele în 
căutarea unui parfum străin, dar negăsind decât 
mirosul lui extrem de slab. Îi cercetă sacourile în 
căutare de fire de păr brunet nelalocul lui. Îi scotoci 
buzunarele după chitante acuzatoare. Nu găsi nimic. 

Lara? Jake și Lara? Era imposibil, nu? 

Edie formă de vreo zece ori numărul Larei. Îi 
trimise vreo zece mesaje. Te rog să mă suni. E urgent. 
Lara, chiar trebuie să discut cu tine. Își frământă 
creierii, încercând să-și amintească toate ocaziile în 
care Jake și Lara se aflaseră în aceeași cameră. Nu 
erau chiar multe. Se întâlniseră o dată în oraș cu 
toții ca să bea ceva. Alergaseră împreună la 
semimaratonul de anul trecut, iar după aceea, Lara 
venise acasă la ei la cină. Băuseră cu toții mai mult 
decât trebuia. Jake se dusese mai devreme la culcare, 
iar ele două rămăseseră afară, luptându-se cu 
musculitele. Asta era tot. 

Oare? Edie se gândi la dispoziția lui Jake din 
ultimele câteva luni înainte să moară — paranoia 
lui, bizarele accese de gelozie, răspunsul lui când îi 
spusese că a primit un mesaj de la Lara. Oare și ăla 


fusese tot un soi de reacție bizară? Poate că se purta 
ciudat nu din cauză că nu avea încredere în ea, ci 
pentru că se simțea vinovat. 

Își trase sacoul favorit al lui Jake peste umeri și, 
strângându-l bine în jurul corpului, începu să umble 
nefericită prin toată casa, apoi se întoarse în 
bucătărie. Pe blat se afla o pungă de plastic 
transparent cu laptopul lui Jake. Mobilul lui era tot 
la poliție, dar îi returnaseră laptopul în urmă cu vreo 
două săptămâni. Edie încă nu deschisese punga. 
Acum, în timp ce se uita la ea, simți încă o dată cum 
dă năvală adrenalina. 

Dacă existau totuși dovezi ale unei aventuri, 
atunci în laptopul lui avea să le găsească, nu ascunse 
printre facturi telefonice și scrisori de respingere de 
la rețelele de televiziune. Dacă își dorea de- 
adevăratelea să afle ce se petrecuse în viaţa lui Jake 
spre final, calculatorul era locul în care să caute. 
Întrebarea era: chiar voia să afle? 

După câteva încercări, ghici parola — data 
căsătoriei lor. Ironic că alesese acea dată, când 
făcuseră schimb de jurăminte, pentru a ascunde 
dovezile existenței unei amante. 

Dar dacă exista vreo dovadă, Edie nu reuși s-o 
găsească. În e-mailuri nu era nimic — niciun mesaj 
de la Lara sau, eventual, de la vreo altă femeie 
misterioasă. 

Edie îi deschise folderul de lucru, răsfoi o vreme 
prin ideile pentru seriale, prin ciornele pe jumătate 
scrise pentru rețelele de televiziune. Într-un folder 
intitulat „POZE“, găsi scanări cu fotografiile lor de 
nuntă. Mai erau și unele făcute într-o vacanţă în 
Italia alături de Ryan, din urmă cu câțiva ani, si 
câteva făcute în parcul din apropierea fostei lor 
locuințe din Londra. 

Într-un subfolder intitulat „POZEI“ găsi un folder 
numit „L“. Lui Edie i se opri inima. Adunându-și 
curajul pentru ceva sordid — imagini cu Lara în 
lenjerie intimă sau, mai rău, un videoclip —, 
deschise folderul. Însă erau doar două fișiere 
înăuntru. Primul era într-adevăr o poză cu Lara, însă 


cu greu putea fi considerată sexy. Era Lara după ce 
alergase la semimaratonul din Edinburgh de anul 
trecut, încadrată de Edie și de Jake — toți trei roșii la 
față si asudati, rânjind pentru aparat. 

A doua nici măcar nu era cu Lara. Era o veche 
poză din școală cu echipa de atletism. Dacă îţi 
mijeai cu atenție ochii o distingeai pe Edie în rândul 
din față, cu părul tuns castron. În spatele ei, pe 
rândul al doilea, Ryan și Jake stăteau unul lângă 
altul, cu braţele încrucișate la piept. 

Edie închise fișierul. Se ridică și puse ibricul la 
fiert, cu gândurile gonind în continuare. Ceva 
anume o deranja, ceva în legătură cu acea imagine. 
Se întoarse la calculator și-l deschise iar. Se aplecă în 
față și dădu zoom pentru a mări poza. Acolo! Pe 
primul rând, la două sau trei chipuri de Edie, se afla 
o blondă frumoasă, cu ochi albaștri. Louise. 

Telefonul începu să-i vibreze în buzunarul 
blugilor. Îl scoase si se uită la ecran. Un SMS, de la 
un număr necunoscut. 


TOT NU TI-AI DAT SEAMA? 
Apoi, încă unul: 
CE SE ÎNTÂMPLĂ MAI DEPARTE? 


Pe Edie o străbătu un fior. Deschise iar prima 
poză. Se uită de la Lara, cu bogatul ei păr brunet, 
ochii negri și braţele tonifiate, la blonda, rubiconda 
Louise cea cu ochi albaștri. Nu. Nu se putea! Edie 
simțea iar un vâjâit în urechi. Avea o senzaţie de 
cădere. Se holbă la poza Larei, care trebuia să meargă 
cel puţin o dată pe lună la Londra pentru că exista o 
singură coafeză pe mâinile căreia avea încredere să-și 
dea părul. Lara, care purta lentile de contact. Lara, 
care mărturisise odată, la finalul unei seri la pub, că 
în adolescenţă fusese plinutà si că fusese nevoită sà 
se antreneze din greu ca să arate cum arăta acum. 
Lara și Louise, stând una lângă alta într-un folder pe 
care îl crease Jake și pe care-l numise „L“. 


Lui Edie îi vibra mobilul de două ori. Se uită la el, 
aproape prea îngrozită să-l ridice. Mai sosiseră două 
mesaje de la expeditorul necunoscut. Apăsă pe 
primul. Era o imagine. Dură o secundă s-o descarce. 
Apoi văzu că era tot poza de la școală, însă în această 
versiune fata lui Jake fusese tăiată de o cruce. La fel 
și a lui Ryan. Al doilea mesaj era o frază: 


Există un loc special în iad pentru femeile care 
nu ajută alte femei. 


Edie scăpă telefonul ca și cum ar fi opărit-o, iar în 
clipa în care lovi masa începu să sune, vibraţiile 
făcându-l să se răsucească. Se dădu înapoi, prea 
îngrozită să răspundă, chircindu-se în timp ce 
bubuitul atotputernic al unui tunet zguduia casa. 
Întinse mâna și luă telefonul, lipindu-l de ureche. 
Auzi răsuflarea cuiva. Însă pentru o clipă nu fu 
sigură dacă era a interlocutorului sau a ei. Apoi auzi 
un glas de femeie: 

— Așadar, ţi-ai dat deja seama? Hai, spune-mi! Ce 
se întâmplă mai departe? 

Furtuna se dezlantuise. Vântul arunca rafale de 
ploaie și jerbe de apă de mare în ferestrele casei. 
Dinspre pâlcul de copaci din spate veni un urlet, ca 
și cum crengile se îndoiau gata să se rupă, ca și cum 
trunchiurile erau smulse din pământ. 

Când vântul se opri o clipă, Edie vorbi: 

— Louise? zise, lipindu-și telefonul de ureche. 

Traversă repede holul, simțind fiori pe șira 
spinării. Fugi în dormitor și se sui în pat, trăgându-și 
pilota peste ea. 

— Louise? zise din nou. Tu ești? 

— Spune-mi Lara, rosti glasul. N-am mai fost 
Louise de doisprezece ani. Mi-am schimbat numele 
după ce am fost externată din spital. 

Se opri. În tăcerea care urmă, Edie auzi clicul și 
fâsâitul unei brichete. 

— Am fost bolnavă. Nu cred că știai, nu? Ei bine, 
acum știi, pentru că am scris despre asta în poveste. 
Am încercat să mă sinucid, așa c-am fost internată. 

Se opri iar. 

— Îţi place povestea? 

Vocea Larei era ciudat de veselă, ca și cum se 
bucura de ce face. 

— Mi-am zis că e destul de bună pentru o primă 
încercare în domeniul ficţiunii. Sau i-ai spune non- 
ficțiune? În fine. Părțile de început s-au cam scris 
singure, însă bucata care-mi creează probleme este 
finalul. Mă gândeam că poate mă ajuţi tu. 

Râse, un sunet aspru, care-i trimise lui Edie un 
fior pe șira spinării. 

— Lara, ce dorești? 

— Să îndrept totul! M-am străduit doi ani să obțin 
partea cea mai bună. Chiar a fost un proiect de 
suflet. 

— Ai plănuit-o încă de când ne-am cunoscut? 


— De când am reluat legătura. Înainte de asta, îmi 
vedeam pur si simplu de viață, lăsând trecutul să 
rămână trecut. Fusesem nevoită să trec peste multă 
suferință și durere. Dar mi-am găsit locul potrivit — 
am pornit afacerea, m-am mutat într-un oraș nou, 
într-un loc care nu era murdărit de amintiri 
neplăcute. lar apoi, într-o zi, ajung să te întâlnesc la 
clubul meu de alergat și iată-te, precum un demon 
care a venit după mine tocmai din iad. Edie 
Faston... 

— Edie Pritchard. 

— Da, desigur. Edie Pritchard, care s-a maritat cu 
iubitul din copilărie. Cu unul dintre iubiții ei din 
copilărie. 

— Așa c-ai hotărât să mi-l iei? 

Lui Edie i se frânse glasul. 

— Nu imediat, răspunse Lara. La început, am fost 
prea uluită. Acea primă oară când te-am întâlnit la 
clubul de alergat, pur și simplu am așteptat să-ți pice 
fisa. Am tot așteptat să văd surpriza din ochii tăi, 
rușinea de pe față, dar în zadar. Te uitai exact prin 
mine. Stăteai acolo, cu zâmbetul ăla cretin... 

Prin telefon, Edie auzi un huruit, ca al unui tren 
trecând în viteză, iar glasul Larei se pierdu pentru 
câteva secunde. 

— Mi-ai distrus viața și apoi ai uitat cu totul de 
mine, nu-i așa? Pe urmă, mai târziu, l-am întâlnit pe 
soțul tău, și nici el nu și-a amintit de mine. Ca și 
cum toată tărășenia aia nici măcar nu avusese loc, ca 
și cum Louise — acea fată săracă, naivă și fără de 
prieteni — nici măcar nu existase vreodată. Așa c-am 
hotărât că poate era timpul să vă aduc aminte. 

— Așa că... l-ai sedus? 

Lara râse. 

— O, te-a rănit rău, nu? Asta te sâcâie! Nu că l-am 
omorât, nu că i-am storcit creierii, ci că m-am culcat 
cu el. 

lar râsul acela crud. 

— Chiar ești vanitoasă, nu-i asa, Edie? Ei bine, poți 
sta liniștită. Nu m-am culcat cu el. L-am făcut să 
creadă că s-ar putea. Dar... — scoase un mic sunet 


de dezgust — ...nu era chiar cel mai atrăgător 
mascul, nu? Falit, un ratat, cătrănit pe propria soţie, 
care se pregătea să fugă cu cel mai bun prieten al 
lui... 

— Să nu îndrăznești să vorbeşti asa despre Jake, să 
nu îndraznesti... 

— De ce, Edie? De ce n-ar trebui să-i spun ratat? 
Asa-i ziceai si tu, nu? 

Edie tresari. 

— Nu mà pregăteam să fug. Nu l-as fi părăsit 
niciodată pe Jake. 

— Ce tot zici acolo? Deja îl părăsiseși! 

— Nu era pentru totdeauna. Pur și simplu treceam 
printr-o perioadă dificilă. M-aș fi întors la el... 

— Pentru că-l iubeai foarte mult sau pentru că 
Ryan nu te dorea? o întrebă Lara. Oricum, nu prea 
cred că Jake te-ar mai fi primit înapoi. Știi, când am 
sădit sămânța în mintea lui Jake — despre tine și 
Ryan —, mă așteptam să trebuiască să-mi dau mai 
mult silinta. Dar el a crezut tot. Când i-am zis că nu 
prea mai vii să alergăm, Jake m-a crezut. Când i-am 
zis că vorbești tot timpul de Ryan, tot așa, m-a 
crezut. Fiecare lucru oribil pe care i l-am spus despre 
tine, l-a înghițit pe nemestecate. Oare o făcea pentru 
că nu te iubea? Sau pentru că se simțea foarte 
vinovat pentru ce îmi făcuserăți voi doi? 

O clipă, un fulger lumină marea. Edie se făcu 
mică sub pilotă. 

— Vrei să spui că Jake își dăduse seama? Că știa 
cine ești? 

— El n-a fost niciodată la fel de îngust la minte ca 
tine, nu-i așa? După semimaratonul de anul trecut, 
îți amintești când am venit la voi acasă? Beam 
amândouă vin afară și-n aer zburau musculitele alea. 
Tu ai intrat în casă ca să aduci un spray, iar eu l-am 
surprins zgâindu-se la mine. Credeam că avea să se 
dea la mine. Dar apoi, am văzut-o — oroarea de pe 
fata lui. Oroare și rușine. În sfârșit! Mi-a scris pe 
WhatsApp câteva zile mai târziu, zicându-mi că vrea 
să discutăm. Ne-am întâlnit la barul de lângă 


Balmoral. A stat acolo, band si copleșit de 
autocompătimire, implorându-mă să-l iert... 

— Nu te cred! se trezi Edie brusc răcnind în beznă. 
Nu te cred! Lara, Jake nu te-a violat... 

— Nu, răspunse Lara, acum folosind un ton jos și 
aspru, la fel ca glasul din poveste. Ai dreptate. Jake 
nu m-a violat. Dar era în cameră când m-a violat 
Ryan. 

Urmă un zgomot ciudat în telefon, un fâsâit, apoi 
apelul se întrerupse brusc. 

Edie avea o puternica senzatie de gol în stomac. 
Se chirci, închizând ochii strâns. Cu ochii minții, 
vizualiză încăperea. Auzi glasul lui Ryan, implorând- 
o încet: „Louise spune cum am atacat-o, cum i-am 
făcut niște lucruri. Am putea da cu adevărat de 
belea“. Îl văzu pe Jake ferindu-și privirea de ea. 

Erau cu toții beti. Începuseră să bea înainte de-a 
ajunge la petrecere. Edie șterpelise o sticlă de votcă 
din dulapul cu băuturi al părinților săi. Și o băuseră 
cu toții în camera cu televizorul, înghesuiți unul în 
altul pe canapea, în timp ce se uitau la videoclipuri 
muzicale. 

Ryan, care își făcea de lucru cu aparatul foto pe 
care-l primise de ziua lui, voia să meargă la 
petrecere. Edie ar fi preferat să rămână toţi trei acasă 
la Jake. Ea și Jake ieșeau deja împreună de două luni. 
Era ceva nou și interesant, însă nici pe departe la fel 
de interesant ca atunci când îl surprindea pe Ryan 
urmărindu-i. Urmărind-o pe ea. Însă era limpede că 
Ryan voia să meargă la petrecere, iar Edie nu voia să 
le strice cheful — sau mai rău, să fie lăsată singură. 
Așa că au mers la petrecere, cu bicicletele șerpuind 
pe aleile întunecoase. Jake aproape că a intrat într- 
un sant la un moment dat. Ea si Ryan au râs de el, 
zicându-i că nu ţine la băutură. 

Petrecerea avea loc acasă la cineva din anul lor, 
cineva cu bani, ai cărui părinți erau plecaţi. Când au 
ajuns, toată lumea i-a ignorat. Toată lumea, mai 
putin Sărăntoaca, fata care imediat a venit topàind 
la ei, fără sutien pe sub tricoul alb, vârându-se în 
sufletul lui Ryan. Edie își amintea cu claritate partea 
aia. Cum i-a zâmbit Ryan lui Louise. Cum a râs cu 
ea. Cum i-a oferit o gură din sticla șterpelită de Edie. 
Cum ea și-a lipit buzele roz de gura sticlei. Ea i-a 
urmărit pe Louise si pe Ryan. L-a simțit pe Jake 


uitându-se la ea si a simțit că toată seara avea să fie 
un fiasco. Voia să plece acasă. S-a dus în bucătărie, 
lăsându-i pe băieți cu Louise. A aruncat o privire 
peste umăr să vadă dacă o va urma vreunul dintre ei. 
N-a venit niciunul. 

Mai târziu, după o oră agonizantă petrecută cu 
spatele lipit de peretele bucătăriei, sperând că 
cineva — oricine — va intra în vorbă cu ea, Edie s-a 
întors să-i caute pe băieți. A trecut prin living, iar de 
acolo, într-un birou. Din birou, pe geam, i-a văzut 
pe peluză. Preţ de o clipă, a crezut că plecau acasă, 
abandonând-o acolo, așa că s-a repezit pe ușile în stil 
franțuzesc și a ieșit pe terasă. 

Acum îi auzea strigând unul la altul și și-a dat 
seama că se ceartă. A simțit un val brusc de 
adrenalină: se întâmpla ceva, ceva interesant. L-a 
văzut pe Ryan prinzându-l pe Jake de guler și apoi 
pe Jake smucindu-se din strânsoare. A încercat să 
audă ce-și spuneau unul altuia, dar mai era ceva, 
încă un zgomot. S-a răsucit și a văzut o fată care 
stătea pe jos, într-un colt al verandei, cu fusta săltată 
până pe solduri, cu chiloţii la vedere si suspinând de 
parcă i s-ar fi frânt inima. Edie a făcut un pas spre ea, 
iar fata a ridicat privirea. Era Louise, cu ochii ei mari 
și albaștri plini de lacrimi și cu rimelul întins pe fata 
frumoasă. Edie și-a ferit privirea. L-a urmărit pe Jake 
cum îi smulge lui Ryan aparatul foto din mână și îl 
trântește pe jos. 

Lui Edie îi sună din nou telefonul. 

— Credeam că te-am pierdut, rosti Lara când îi 
răspunse. 

— N-am știut, replică Edie, ce s-a întâmplat la 
petrecere. Cum aș fi putut? Nu am fost acolo. Nu am 
fost în cameră când... indiferent ce zici tu că s-a 
întâmplat... 

— Dar ai spus că știi ce s-a întâmplat. Sau mai 
degrabă, ai spus că știi că nu s-a întâmplat nimic, 
pentru că ei n-au rămas deloc singuri cu mine. Ai 
mințit. 

— N-aveam de unde să știu sigur... 


Edie fu întreruptà de un fulger orbitor, un trident 
de luminà care lovise alarmant de aproape. lcni 
înspăimântată. La telefon, Lara o imită. lar apoi 
urmă un bubuit asurzitor, un tunet care zgudui toată 
casa. lar Edie își dădu seama că-l auzise nu doar în 
cameră, ci și în telefon. 

Ridică privirea. Abia distingea prin beznă 
conturul draperiei, care fâlfâia ca lovită de vânt. 
Auzi zgomotul valurilor spărgându-se de faleză. Și 
brusc se simți paralizată si căpătă senzația că nu 
doar teama îi îngheţa oasele. Era și un curent de aer 
foarte rece. Cineva deschisese ușa. 

În casă era cineva. 

Ametità de groază, strângând tare telefonul în 
mână, porni spre ușa dormitorului. O deschise și 
aruncă o privire pe hol. În jurul ei, întunericul se 
îngroșă, solid și dens. 

— Lara? strigă. Tu ești? 

Teroarea din propria voce o înspăimântă și mai 

mult. Mai înaintă putin, pipăind peretele holului. 
— Ştiu că ești aici. 

Când ajunse în pragul livingului, văzu că în fața 
ușilor glisante, prin care pătrundea ploaia, se 
formase o băltoacă. Înăbușindu-și un suspin, dădu 
să formeze numărul poliției. Era la a doua cifră când 
simţi o schimbare în aer — cineva se repezi la ea, o 
umbră. Se smuci îndărăt, dar era prea târziu; intrusul 
era deja peste ea, prinzând-o de mână și sucindu-i-o 
la spate. Edie ţipă și scăpă telefonul. Simti că e lovită 
cu ceva în ceafă, apoi căzu în genunchi, tipànd de 
durere. 

Edie avea o durere de cap cum nu mai avusese 
niciodată, acută și intensă în ceafă, transformându- 
se într-un zvâcnet pe măsură ce înainta spre frunte. 
Fra ca și cum cineva îi prinsese tâmplele într-o 
menghină și acum stràngea tot mai tare. I se părea 
că umărul îi fusese smuls cu totul din încheietură. 
Încercă să se miște ca să-și ușureze durerea, dar își 
dădu seama că are mâinile legate la spate. Când săltă 
capul, își văzu propriul chip privind-o la rândul său, 
cu ochii negri pe fondul obrajilor extrem de palizi. 

Lumina era aprinsă. Era așezată pe un scaun din 
living, cu fata spre ușile glisante, care acum erau 
închise. Încet, întoarse capul dintr-o parte într-alta, 
dar nu văzu pe nimeni. Nici nu auzea pe nimeni, iar 
furtuna părea să se fi oprit. Singurul sunet din 
încăpere era propria răsuflare hârâită. 

Apoi, din spate, altceva. Un căscat. 

— Te-ai trezit? 

Edie auzi tocuri tàcanind pe podea. 

— Ai rămas leșinată o vreme. Credeam că va trebui 
să te scutur niţel. 

Cu coada ochiului văzu apărând o umbră. Lara. 
Femeia se lăsă pe vine lângă Edie, astfel încât ochii 
să le ajungă la același nivel. 

— Cum te simţi? întrebă ea, încretindu-si nasul. 
Aràti groaznic. Vrei niște apă? 

Fără să aștepte un răspuns, Lara se ridică și porni 
tacanind cu tocurile spre bucătărie. Edie o auzi 
deschizând și închizând robinetul, iar o secundă mai 
târziu Lara stătea în fata ei, apăsându-i un pahar rece 
de buze. Edie sorbi și înghiți. Un pic de apă îi curse 
pe bărbie. 

Lara tàrî un scaun pe podea și-l puse în fata lui 
Edie. Se așeză, își roti umerii de câteva ori și își 
înclină capul într-o parte și-n cealaltă, ca și cum se 


încălzea pentru o alergare. Sau o bătaie. Aruncă o 
privire peste umăr. 

— Cred că furtuna s-a terminat. 

Edie nu zise nimic, ci doar închise ochii pentru a 
se feri de lumină. 

— Ciudat cum am ajuns noi aici, nu? 

— Poftim? Vrei să zici cu mine legată de un scaun? 

Lara chicoti. 

— Vreau să spun aici. În Scotia. Departe tare de 
însoritul Sussex. 

Edie auzi clicul și fâsâitul familiar, apoi deschise 
ochii. Lara își aprindea o ţigară. Îi zâmbi lui Edie. 

— Nu te deranjează, nu? 

Edie se încruntă drept răspuns. 

— De ce-ai venit aici, mă rog? 

Edie trase în plămâni fumul Larei și începu să tu- 
șească. Lara își dădu ochii peste cap și împrăștie 
fumul cu mâna liberă. 

— Ne-am mutat din cauza casei, răspunse Edie. 
Doar știi bine. Nu aveam bani. Nu ne puteam 
permite nimic în Londra. Jake nu avea de lucru, apoi 
i-a murit tatăl. Doar ţi-am zis toate astea... 

Începu iar să tușească, întrucât fumul îi ajunsese 
chiar în fundul gâtului. Lara își supse dinții, lăsă 
ţigara să cadă pe podea și o zdrobi cu tocul ghetei. 
Luă iar paharul de apă și îi dădu lui Edie să bea. 

— Dar Ryan? întrebă ea după ce Edie luă o 
înghititurà. Când v-a urmat până aici? 

Edie o scruta pe Lara printre pleoapele aproape 
lipite. 

— Nu ne-a „urmat“. A primit o ofertă de job, așa că 
s-a mutat. 

Lara scoase un râset ca un lătrat. 

— Chiar așa? Lucra în districtul financiar al Londrei 
și s-a hotărât să vină în Edinburgh pentru că aici se 
află centrul investițiilor în capital de risc? Chiar atât 
de proastă ești? Sau e doar încă un exemplu de cum 
vezi doar ce vrei să vezi? Jake zicea că Ryan a venit 
după voi aici. 

— Ba n-a venit după noi. 


— Jake zicea că a venit după voi pentru că avea 
nevoie de tine. Pentru că avea nevoie de cineva care 
să-l venereze așa cum îl venerai tu. Pentru că în 
toată viața lui de adult nu mai întâlnise pe cineva 
care să facă așa ceva. Lumea vedea dincolo de 
farmecul lui alunecos de suprafață. Îl vedea drept 
exact ceea ce era. Un bătăuș și un narcisist. 

— Doar prostii... 

— Oare? Tu nu te-ai întrebat niciodată de ce n-a 
rămas Ryan niciodată mai mult de un an la un job? 
De ce iubitele sale nu rezistau niciodată mai mult de 
câteva luni? 

Lara se lăsă pe spate în scaun, cu un zâmbet în 
colțul gurii. 

— Oh! Înţeleg. Credeai că totul se întâmpla pentru 
că era îndrăgostit de tine, nu-i așa? Credeai că totul 
se datora faptului că niciuna nu se putea compara cu 
tine. 

Edie se smuci în scaun. Durerea din umăr era 
încă puternică, dar mult mai rău era că stătea acolo 
sub căutătura dură a Larei. 

— Îți amintești de Tania? Fosta iubită a lui Ryan 
din urmă cu câţiva ani? Stii de ce n-a durat? Îţi ofer 
un indiciu — nu din cauza ta. Ci pentru că a bătut-o 
Ryan, a strâns-o de gât. Tania a venit la Jake s-o 
ajute — el i-a spus să meargă la poliţie. Firește, ea nu 
s-a dus, pentru că era cuvântul lui contra cuvântului 
ei. lar în zilele noastre, bărbaţii scapă cu aproape 
orice în numele sexului dur. Așa că ea a cedat. L-a 
părăsit. Totuși, ideea e că Jake a crezut-o. Atunci s-a 
hotărât să se îndepărteze definitiv de Ryan. Atunci s- 
a hotărât că trebuie să te îndepărteze pe tine definitiv 
de Ryan. 

Edie clătină din cap și mai continuă să o facă o 
vreme. 

— Nu, nu-i adevărat. Jake mi-ar fi spus... 

— Oare? 

Lara își înclină capul într-o parte. 

— De ce să-ți fi spus? Doar aflase cu mult timp în 
urmă că tu n-ai spune nimic împotriva lui Ryan. Mie 
știi ce mi-a spus? „Tot ce trebuie să facă Ryan este să 


se uite în ochii ei si să-i zâmbească, iar ea ar face 
orice i-ar cere. Mereu i-a luat partea.“ 

Încă o dată, Edie se gândi la lunea de după 
petrecere, când stătuseră împreună în fata porţilor 
școlii, iar ea-l privea pe Ryan în ochi. „Trebuie să le 
spui, E. Trebuie să le spui că nu-i adevărat.“ Jake își 
ferise privirea. Apoi, câteva luni, Jake și Ryan nu-și 
mai vorbiseră deloc. Edie si Jake nu discutau 
niciodată despre ce se petrecea între el și Ryan. Când 
Jake aducea subiectul în discuţie, Edie i-o reteza. 

„Nu vreau să știu“, îi spunea, „totul e doar între 
voi doi. Nu vreau să fiu prinsă la mijloc.“ 

— Te înseli, îi zise Edie, fixând-o pe Lara cu o 
privire extrem de rece. Nu i-am luat mereu partea. 
Până sà vii tu cu povestioara ta, l-am crezut pe Ryan 
vinovat de crimă. 

Lara plecă iar în bucătărie, cu tocurile tàcanind 
pe podeaua de ciment. 

— M-am înșelat totuși, nu? strigă Edie după ea. 
Ryan e nevinovat, la fel cum a fost și Jake. Jake nu 
ţi-a făcut nimic! 

— Nimic? 

Lara apăru încă o dată lângă ea, prinzând-o de 
umăr. 

În timp ce se mișca, Edie surprinse luciul unui 
obiect metalic în mâna ei, cu câteva clipe înainte să 
simtă o lamă lipită de gât. 

— A știut! îi șuieră Lara în ureche. A știut ce mi-a 
făcut Ryan. A știut, la fel cum ai știut și tu. 


18 


După furtună, liniște. Liniste deplină. 

Era tot întuneric, însă în lumina proiectată din 
casă, Edie vedea o bură fină de ploaie. Stătea pe 
scaun, cu mâinile legate la spate, încercând din 
răsputeri să nu tremure, dorindu-și ca dinții să nu-i 
clănțănească și trupul să nu i se cutremure de teamă. 
Nu auzea decât respirația Larei în ureche și nu 
simțea decât metalul rece lipit de gât. 

— Recunoaște! sopti Lara. Recunoaște doar că ai 
știut ce mi-a făcut Ryan. Recunoaste, și poate că mi 
se face milă de tine. 

Edie închise ochii. Înghiti în sec și simți cum 
lama îi apăsă și mai mult pe gât. 

— Jake a recunoscut, continuă Lara. 

Edie icni când simți metalul zgâriindu-i pielea și 
apoi, dintr-odată, apăsarea dispăru. 

Deschise ochii, expirând prelung. Lara rămânea 
în afara razei ei vizuale, însă îi simțea prezenţa, la fel 
cum își putea imagina cuțitul din mâna ei. 

— La vreo două seri după ce l-ai părăsit, Jake mi-a 
trimis din nou mesaj pe WhatsApp. Mă întreba dacă 
vreau să vin la el. Am condus tot drumul ăsta doar 
ca să-i ascult încă o dată scuzele spuse la beție. 

Vocea Larei părea răgușită, ca și cum era gata să 
izbucnească în lacrimi. 

— L-am întrebat din nou de ce n-a spus nimic la 
vremea aceea... 

Se opri o clipă ca să-și dreagă glasul, apoi reluă: 

— A zis că nu a vrut să-i distrugă viața lui Ryan. La 
urma urmei, erau doar niște adolescenți, nu-i așa? Și 
îi părea atât, atât de rău, însă știa că dacă ar fi spus 
adevărul despre ce făcuse Ryan, tu nu l-ai fi iertat 
niciodată. V-ar fi pierdut pe amândoi. Așa că din 
loialitate pentru Ryan și din iubire pentru tine, mi-a 
distrus mie viața. 


Edie își mușcă buza, iar ochii i se umplură de 
lacrimi. Atât de tipic pentru Jake, nu? Loial lui Ryan 
și devotat ei. Cam asta rezuma totul. Erau speciali. 
Alții nu prea contau cine știe ce. Alţii nu le ajungeau 
nici măcar până la glezne! Poate că Jake nu mai 
vedea lucrurile așa spre final, însă odinioară știuse 
prea bine. 

— Recunoaste, Edie! repetă Lara, însă acum se 
simțea si o asprime în glasul ei, de la oboseală si 
stres. Vreau doar să te aud spunând adevărul. 

Edie trase adânc aer în piept. 

— Să spunem că o fac. Să spunem că recunosc tot 
ce vrei să recunosc. Apoi, ce? Apoi ce urmează, Lara? 
N-ai cum să scapi de-aici. Vrei să-ți spun eu ce 
urmează? Vei merge la închisoare. Ori asta, ori va 
trebui să scapi de mine, așa cum ai făcut și cu Jake. 
Numai că acum nu mai ai pe cine să dai vina, nu-i 
așa? Indiferent ce va urma, pentru tine se va termina 
rău. 

Edie simți iar lama la gât. 

— Poate că o să merite, rosti Lara încet, iar Edie 
închise ochii, mușcându-și tare buza de jos. Sau 
poate, continuă Lara cu glas mai ridicat, noi două 
putem cădea la o înțelegere. Îmi ceri scuze, mă 
implori să te iert, mă lași să scap... 

— De ce? șopti Edie, simțind cum îi tremură tot 
corpul în vreme ce metalul îi aluneca mai jos, spre 
claviculă. De ce aș face-o? 

— Pentru Ryan, răspunse Lara, care înclină lama 
lipită de gâtul lui Edie și apoi o trase brusc, crestând 
ușor pielea și făcând-o pe Edie să tipe si să se zbatà 
în legături. 

— Ce vrei să spui? urlă ea. Ce vrei să spui, „pentru 
Ryan“? 

Lara ocoli scaunul și veni în fața lui Edie, cu 
mâinile la spate. Părea că se gândește la ceva. 

— Ce-ar fi dacă ti-as spune că dețin o dovadă care 
ar arunca o îndoială credibilă asupra cazului, pentru 
a-i împiedica pe procurori să obțină o condamnare? 
O înregistrare video, de exemplu, care — fără să 
arate chipul criminalului — ar demonstra că 


adevăratul criminal era categoric mai mărunt și mai 
slab decât Ryan Pearce? 

Edie clătină din cap. 

— Eşti nebună, știai? Mi-ai omorât soțul. l-ai 
înscenat totul celui mai bun prieten al său. M-ai 
legat și m-ai torturat. lar acum îmi spui că ai de 
gând să-l eliberezi pe Ryan? Chiar crezi că sunt 
proastă? 

Lara ridică din umeri. 

— As obține ce vreau. Te-aș auzi cum spui ce am 
așteptat să spui vreme de cincisprezece ani. Te-am 
pedepsit. Te-am făcut să treci prin chinurile iadului, 
la fel și pe Ryan. N-o să mă uitaţi în veci. 

Lara se întoarse ca să privească marea, iar atunci 
Edie văzu că în mână ținea o foarfecă pentru 
eviscerat pui. O foarfecă pentru eviscerat pui! De 
îndată ce o văzu, frica lui Edie dispăru cu totul. Lara 
n-avea de gând s-o omoare! Doar nu-i tai cuiva gâtul 
cu o foarfecă, atunci când ai la dispoziție niște cuțite 
bine ascuțite. 

În spatele Larei, dincolo de geam și de grădină, 
Edie distingea o linie cenușie extrem de vagă la 
orizont. Era dimineaţă. Supravietuise nopții. 

— Bine, zise Edie. 

— Bine? 

Lara se întoarse și veni iar în fata ei, ținând strâns 
foarfeca în mâna dreaptă. 

— Bine, repetă Edie, ridicând bărbia și expunându- 
și, sfidătoare, gâtul. Îți accept târgul. 

Edie n-avea nicio intenție să accepte „târgul“ 
Larei, însă acum era sigură că aceasta n-avea de gând 
să o omoare. Era sigură că, în pofida planului ei 
atent pus la cale, Lara n-avea cum să scape. Edie știa 
că avea să câștige. 

— Putem merge afară? o întrebă. Te rog? Mă doare 
foarte rău. Îţi răspund la întrebări. Eliberează-mă 
doar din scaunul ăsta și hai să facem o plimbare, 
bine? 

Lara o măsură din cap până în picioare, 
cântărindu-i din priviri hainele ponosite și cizmele 
Ugg zdrentuite. Se uită iar spre întunericul de afară. 


Cugeta ce să facă mai departe. Se gândea ca Edie nu 
are cum să fugă, nu îmbrăcată asa si nu pe întuneric. 
Însă nu știa că Edie cunoaște ca-n palmă această 
pădure, că știe pe dinafară toate cărările. Nu știa că, 
după ultimele câteva luni, e în stare să o taie printre 
copaci și să ajungă la șosea chiar și pe întuneric. 

Edie își tinu răsuflarea. 

— Te rog? 

Lara încuviintà scurt. Ocoli scaunul și tăie 
cablurile cu care îi legase mâinile lui Edie. Aceasta 
căzu în față, rămânând ghemuită. Durerea arzătoare 
din umăr păru să devină și mai puternică, înainte 
de-a simți un copleșitor val de ușurare. Se făcu 
ghem,  cuprinzându-și genunchii cu brațele si 
încercând să scape de încordarea din spate. Se 
odihni câteva clipe înainte ca Lara s-o înșface de 
mână și s-o salte cu brutalitate în picioare. 

Afară era foarte frig, iar aerul mustea de 
umezeală. Rămaseră una lângă alta pe terasă, 
scoțând aburi pe gură și, preț de o secundă, aproape 
că ar fi putut să pară iar prietene. Lara îi eliberă 
brațul. Cobori de pe terasă, clătinându-se ușor când 
tocurile i se înfipseră în peluză. Făcu doar câțiva pași 
spre faleză. Continua să țină în mână foarfeca ale 
cărei mânere portocalii păreau un adevărat far în 
lumina cenușie. 

Edie aruncă o privire peste umăr. Dacă ar fi trecut 
prin casă, ar fi putut încuia ușa din față în urma ei și 
să câștige astfel un pic de timp. Însă trebuia să 
aștepte. Cu cât era mai multă lumină, cu atât îi 
creșteau șansele de scăpare. 

— De unde ai știut? o întrebă pe Lara. Că ţi-am 
ascultat povestea, că ţi-am văzut pozele pe 
calculatorul lui Jake. De unde ai știut toate astea? 

Lara se întoarse spre ea, cu vântul suflându-i 
părul în față. Îl dădu la o parte. 

— Înainte de-a porni această afacere, am lucrat ani 
întregi în domeniul IT. Știu totul despre programele 
de spionare. Mi-a luat cam cinci minute să intru în 
telefon, în calculatorul tău, în al lui Jake. Încă de 
când am venit prima oară în vizită, am obținut acces 


la toate parolele, la toate numerele pe care le-aţi 
format, la toate aplicațiile pe care le-aţi deschis. În 
tot acest timp vă urmăream, așteptând momentul 
potrivit. 

Se întoarse iar cu spatele și mai făcu un pas spre 
faleză. 

— După ce s-a terminat, continuă Lara, am coborât 
până aici. 

Arătă spre marginea falezei. 

— Era reflux. Am fugit pe plajă, până la 
promontoriu. 

Edie se apropie cu câțiva pași de ea. Peluza 
mustind de apă plescăia sub cizme, iar apa înghețată 
pătrundea prin ele. 

— M-am spălat de sângele lui în mare, adăugă Lara, 
apoi am urcat înapoi pe cărare. 

Se referea la Jake. 

— Ai simţit ceva? o întrebă Edie. Orice? 

În semiîntuneric, o văzu pe Lara întorcându-se 
spre ea. Abia îi distingea silueta sau albul ochilor. 

— Mi-a părut rău, răspunse Lara. Și mi-a fost frică. 
Credeam că gata, se întâmplase. Îmi distrusesem 
viața. Din nou. Și n-ar fi trebuit să-mi distrug iar 
viața. N-ar fi trebuit să mă irosesc în felul ăla. Dar ce 
altceva aș fi putut face? După ce v-am văzut, nu mi- 
am mai putut scoate din minte imaginea voastră. 
Nu m-am mai putut abtine să mă gândesc la ce-mi 
facuserati, la cât de putin v-a deranjat, la cât de 
neînsemnată pesemne că m-ati considerat. La cât de 
ușor mi-ati ignorat durerea. Pentru că vă considerati, 
tu și prietenii tăi, mai buni ca mine, mai presus de 
mine. 

— Eram mai presus de tine! se răsti Edie. Și încă 
suntem. Mereu vom fi. 

Un val de căldură îi străbătu tot corpul, apoi 
începu să strige cât o ţineau plămânii: 

— Chiar crezi că ti-as implora iertarea? Să fac un 
târg cu tine? Nu-mi pare absolut deloc rău pentru ce 
am făcut. Același lucru l-aș face din nou și din nou. 
Nu am văzut pe nimeni făcându-ți rău. Ştii ce-am 
văzut? O epavă beată cu fusta ridicată în jurul 


chilotilor. O fată care-și făcuse de cap cu toți băieții 
din clasa noastră și care se hotărâse să treacă la 
următorul. O fată care poate primise mai mult decât 
ceruse. 

Lara rămăsese cu gura căscată. Începu să plângă 
înfundat. 

— Cum poți să spui asemenea lucruri? Cum poți fi 
atât de oarbă? 

— Nu sunt deloc oarbă! scuipă Edie. Știam că fusese 
depășită o limită. Bănuiam că Ryan o depășise. Și tot 
pe el l-am ales. Tot pe ei i-am ales. Chiar te așteptai 
să-mi distrug prietenia cu ei pentru tine? Doar 
pentru că erai fată, trebuia să te aleg pe tine în 
defavoarea lor? 

Clătină din cap. 

— Chestia aia cu prietenia între fete? Eu n-am pus 
niciodată botul la ea. Nu ţi-am luat partea nici 
atunci si nu ti-as lua-o nici acum. Dacă aș putea da 
timpul înapoi, aș face exact același lucru. M-aș face 
că nu văd. 

Porni spre Lara, cu pumnii înclestati și mâinile 
lăsate pe lângă corp. 

— Te-aș distruge din nou și din nou și nici n-aş sta 
vreun pic pe gânduri. 

Lara scoase un sunet. Părea un râset sau un țipăt 
ca de pescăruș. Făcu un pas înapoi și Edie o văzu 
împiedicându-se, iar tocul i se înfipse în pământul 
moale. Încercă să se îndrepte, dar alunecă în noroi. 
Foarfeca îi zbură din mână în timp ce cădea într-o 
parte, prinzându-se disperată de firele de iarbă, pe 
când încerca să se tragă departe de marginea falezei. 

Edie se repezi. Se aplecă, înhăţă foarfeca și i-o în- 
fipse cât de tare putu în dosul palmei. Lara urlă în 
agonie, încercând să se îndepărteze de Edie și să se 
ridice în genunchi. Ridică privirea spre ea, cu chipul 
mânjit de noroi și de lacrimi, dar Edie nu simţi nicio 
milă, nicio îndurare. Se repezi iar, tintind cu foarfeca 
spre gâtul Larei, dar femeia căzu pe spate, ridicând 
braţele ca să se apere. Edie căzu si ea, mișcarea 
făcând-o să pice în față. Începură amândouă să se 
zbată în noroi, căutând cu disperare să se ridice în 


picioare în timp ce pământul de sub ele începea sà 
cedeze. 


Epilog 


Londra, iunie 
După un an și jumătate 


Nu-și auzea nici măcar propriile gânduri. 
Luminile îi scânteiau în fata ochilor, orbind-o. 
Oamenii îi făceau cu mâna, strigau, îi rosteau 
numele, glasurile veneau din toate direcţiile: 
„Louise! Louise! Louise, uită-te încoace!“ Se întoarse 
într-o parte, către cea mai puternică voce, aproape 
împiedicându-se în tivul rochiei. Zâmbetul nu i se 
șterse deloc de pe față, nici măcar o clipă. La câțiva 
metri distanță, o văzu pe Edie. Aceasta purta o 
rochie scurtă, neagră cu paiete, lăsând picioarele de 
alergătoare la vedere. Lumea striga și numele său, iar 
ea zâmbea, arătând un șir lung de dinți. Aruncă o 
privire peste umăr spre Lara și-i făcu cu ochiul. 

(Nu era Edie, firește, ci doar cineva care arăta vag 
ca Edie — o versiune mai tânără, mai frumoasă, mai 
vie a lui Edie.) 

Se scursese un an și jumătate de la dimineața 
aceea de pe faleză. Ryan era condamnat pentru 
uciderea lui Jake. Afirmațiile lui despre aventura lui 
Jake, despre care nu putuse să ofere nicio dovadă, 
fuseseră ignorate. Acuzatiile lui cum că moartea lui 
Edie nu fusese o sinucidere fuseserà considerate 
fanteziile unui paranoic. La urma urmelor, Edie îi 
trimisese Neetei Badami un e-mail în dimineața în 
care se aruncase din vârful falezei, în care îi 
explicase că nu mai poate continua așa, că toate 
datoriile și singurătatea și jalea deveniseră de-a 
dreptul insuportabile. 

Scăldată în lumina și zgomotul unei premiere în 
Leicester Square, persoana care nu era Edie întinse o 
mână cu o manichiură splendidă în direcția Larei 
(cunoscută acum drept scenarista Louise Grant), 
chemând-o mai aproape. Lara ajunse la ea și se 


îmbratisarà, sărutându-se călduros pe obraji. Apoi 
intrară împreună în cinematograf, ținându-se de 
mână si trecând amândouă pe sub firma 
strălucitoare care anunţa cu litere mari și îngroșate: 


PREMIERĂ MONDIALĂ: Un loc special în iad. 


